Europa Press 27 mayo 2019 15:03 h.\nA fonsagrada melide as Pontes tabaquismo Abalar educación\nOs galardoados no certame 'Clases sen Fume'. EP\nMáis de 2.000 alumnos de toda Galicia participaron na presente edición do programa 'Clases sen fume'\nCatro aulas de Eso de diversos centros galegos resultaron galardoadas no certame 'Clases sen Fume', recoñecendo o seu compromiso e esforzo creativo fronte ao tabaquismo e para a promoción de hábitos de vida saudables. En concreto, o certame premiou o mellor slogan realizado por alumnos, galardoando a 2ªA do IES Antón Losada da Estrada; á mellor actividade creativa, para 1ºC do IES Melide e 2ºA de o IES Fontem Albei da Fonsagrada; e na categoría Clases sen fume, premiando ao IES Carlos Casares de Vigo.\nA maiores, recibiron accésits 1ºB do IES Moncho Valcárcel das Pontes, 1º A do CPR Padre Feijoo Zorelle de Ourense, 2º A do IES Laxeiro de Lalín e 1º A do IES A Guía de Vigo.\nA representante dos titores pediu unha maior "implicación" dos profesores para difundir hábitos de vida saudables\nO programa, que cumpre 16 anos polos que pasaron miles de escolares, está dirixido especialmente a alumnado de secundaria, unha franxa de idade decisiva respecto ao contacto dos mozos co tabaco ou o alcol, co obxectivo de evitar tanto o consumo como a exposición pasiva a estas sustancias. Para iso, os mozos participaron en diversas actividades ao longo de seis meses, con compromiso tanto dos alumnos como dos titores de non fumar durante o curso escolar, realizando tanto accións creativas como traballando en unidades didácticas. En total, uns máis de 2.000 escolares de 92 aulas, procedentes de 39 centros educativos de toda Galicia, participaron na presente edición.\nDurante o acto de entrega de premios, Rosalía Ribeiro, en representación dos estudantes, agradeceu que os seus compañeiros "se impliquen" tanto na educación emocional e social, como pondo en valor o rexeitamento ao tabaquismo e á promoción de hábitos saudables, trasladándoo a través da "creatividade". Gloria Fernández, como portavoz dos titores, realizou un chamamento a estender este tipo de cultura saudable como ámbito "prioritario" no sistema educativo, pedindo unha maior "implicación" dos profesores para estender estas prácticas non só a outras sustancias, senón para difundir hábitos de vida saudables ou alimentarios.\nMáis de 2.000 escolares de 92 aulas, procedentes de 39 centros educativos de toda Galicia, participaron na presente edición\nNON HAI CONSUMO SEGURO. A conselleira de Educación, Universidade e Formación Profesional, Carmen Pomar, felicitou aos alumnos pola súa "implicación e creatividade" nestas actividades, lembrándolles que se atopan nunha idade "complexa", experimentando cambios "moi rápido" e tendo que enfrontarse a unha época "apaixonante, pero tamén perigosa".\n"Tomaredes decisións, que terán consecuencias", sinalou. Neste sentido, pediulles que aprendan a "conxugar autonomía con responsabilidade" e animándoos a continuar o seu compromiso coa saúde e a prevención do contacto co tabaco.\nPola súa banda, o conselleiro de Sanidade, Jesús Vázquez Almuiña, lembrou aos mozos que agora dispoñen do coñecemento dos beneficios "de non fumar" e da "carga de morbilidade e mortalidade" que leva consigo esta adicción, cuxa exposición é "prexudicial" e causa de "graves enfermidades". "Non existe ningún consumo seguro e exento de risco", advertiu, para trasladar aos mozos que se enfrontarán a "múltiples tentacións" para fumar pero que "a última palabra" terana sempre eles.\nAlumnos da Fonsagrada e Melide, premiados polo seu compromiso ante...


O BlackBerry KEYone, teléfono insignia de TCL Communication baixo a marca BlackBerry e que tivo unha resposta comercial bastante decepcionante, por fin ten sucesor, oBlackBerry KEY2, teléfono con teclado físico baseado en Android 8.1 que integra numerosas prestacións de seguridade, que deixa ver a súa actualización especialmente na incorporación dunha cámara traseira dual e dunha tecla rápida (que facilita atallos a aplicacións, contactos e funcións). O teléfono comezará a distribuírse internacionalmente este mesmo mes a un prezo de 649 euros, aínda que o momento no que chegará a España non se detallou (o KEYone tardou moitos meses en comercializarse en España).\nA actualización do teclado do KEY2 é un elemento moi importante, xa que incrementou a súa altura un 20%, facéndoo máis confortable e preciso, á vez que tamén pasou dun acabado brillante a un mate. O lector de pegadas dixitais no teclado tamén mudou as súa mecánicas, aínda que o feito de incluír unha tecla especial tras a que podemos premer outra das teclas para disparar un dos 52 atallos programables é un cambio que tamén agradecerán moitos usuarios.\nO BlackBerry KEY2 funciona cun procesador Qualcomm Snapdragon 660, 6 GB de RAM, 64 GB de almacenamento (ampliable mediante tarxetas microSD de até 256 GB intercambiables en quente), pantalla IPS de 4,5 polgadas cunha resolución de 1.620 x 1.080 píxeles, cámara traseira dual con sensores de 12 Mpíxeles, cámara frontal de 8 Mpíxeles, Wi-Fi AC, Bluetooth 5.0, NFC, radio FM, batería de 3.500 mAh (que promete máis de 25 horas de autonomía cun uso variado) con carga rápida por USB-C, o seu grosor é de 8,5 milímetros e o seu peso de 168 gramos.\nSemella que estamos ante unha boa actualización de hardware que como principal eiva ten un prezo propio da gama alta cando realmente estamos ante un móbil de gama media.


SD OUTEIRO DE REI 2-TABOADA CF 0\nRoi el 28-10-2018, 17:29 (UTC)\nO Taboada CF colleitou unha derrota despois dunha xeira de 5 partidos nos que viñamos de sumar 13 dos 15 puntos en xogo, no sempre difícil Municipal de Outeiro de Rei, ante un conxunto local que deste xeito nos alcanza na táboa clasificatoria.\nFoi un encontro desputado nun horario estrano para todos, as 12 da mañá, e nunhas condicións climatolóxicas adversas, con moitísimo frío e chuvia, e no que protestamos moito a parcialidade que hoxe mostrou o trío arbitral.\nO partido comezou con nós buscando con afán a portería rival, xa no 1' gran centro de Migui ao que non chega por ren Moski. Precisamente Moski tería que ser substituído no 5' por un problema muscular, primero contratempo nunha mañá que non nos foi nada rentable. Entrou Fabio no seu lugar, e no 8' tras unha boa presión alta Poyán probou disparo de media distancia que se foi desviado.\nA partir dos 15 minutos despertou o equipo local, cunha gran ocasión nos pés de Seijas que con todo a favor tras un saque de banda disparou moi alto. No 17' adiantáronse os locais, tras un gran pase de Renda para o desmarque de Pereira,que definiu moi ben. Puideron os locais poñer terra de por medio xa no 20' pero a gran xogada de Seijas por banda dereita non atopou rematador.\nO partido estaba a ser moi disputado, con moita loita no centro de campo, pero a nós costábanos impoñer o noso fútbol ante un rival moi físico. No 30' puidemos poñer as táboas pero a vaselina de Guerreiro foise por un pelo; tamén David Potente puido empatar pero atopouse coas luvas de Diego.\nE no 41' produciuse unha xogada que despois si tería relevancia, nunha xogada de ataque moi favorable para os nosos intereses Poyán, vendo un rival no chan, decide deportivamente botar o balón fóra para que sexa atendido. Posteriormente explicaremos porque foi relevante. Así se chegou ao tempo de lecer.\nNos segundos 45 minutos saímos coa firme idea de empatar o partido, pero nunca demos imposto o noso ritmo de xogo. Lastrounos tamén a amarela a David Potente no 48'.\nNo 52' protestamos unha clarísima agresión sobre Ibán, o árbitro non considerou nada punible a pesar de estar ao lado da xogada. Esta acción parece que nos sacou do partido, e o Outeiro comezou a ter máis ocasións; no 56' Seijas non chega a un gran centro e no 60' Pereira bota o balón fóra con todo a favor para facer o segundo. Queríamos pero non dabamos, ou non nos deixaban, impoñer a nosa proposta, pero en descarga dos nosos é xusto dicir que nunca baixamos os brazos.\nNo 66' Redondo puido poñer o 2-0 pero en posición franca chutou fóra. E no 68' chegou a xogada que rematou por desnivelar a balanza, contra do Outeiro por banda esquerda que remata con centro no que Migui, na súa ansia por defender a xogada, cae lesionado. A xogada prosegue e o Outeiro non bota o balón fóra a pesar de que Migui non era quen de poñerse en pé, tirado como estaba na área pequena. O balón caeulle a Renda que fixo o 2-0. Protestamos esta acción de pouca deportividade pero non queda outra que aprender, gardar na retina para futuras ocasións, porque ben se sabe eso de que arrieiros somos e no camiño nos atoparemos.\nEsta acción acabou de sentenciar o encontro, e a partir de aquí quixemos pero non puidemos. Puidemos recortar por medio de Poyán pero os seus dous disparos desde o balcón da área fóronse fóra. Desta situación o Outeiro sacou boas contras nas que puideron facer o terceiro pero unhas veces Isma e outras a falta de acerto deles fixeron que o marcador non se movera.\nEn resumo, partido na que a fortuna non nos sorriu e no que ademais deso nos fomos coas lesións de Moski, Migui e David Potente, e coa expulsion, a todas luces inxusta, de Poyán.\nToca levantar a cabeza, mirar para adiante e adestrar duro toda a semana para enfrontarnos o domingo que vén, en campo todavía por determinar, á UD Pastoricense nun partido no que agardamos volver á senda da victoria.\nROI el 21-10-2018, 19:55 (UTC)\nO Taboada CF sumou outros tres puntos nun partido que a falta de 10 minutos parecía sentenciado pero que se nos complicou sobremaneira ante un conxunto que nunca se rendiu e que vendeu moi cara a súa derrota a pesar de xogar con 10 case que toda a segunda parte.\nOs primeiros 25 minutos de encontro foron un monólogo taboadense,onde coleccionamos ocasións; a primeira xa no minuto 4 cun testarazEntradaso de Seso a un saque de falta de Dieguito, boa parada de Madariaga. A segunda no 6' cun tiro de Mos que suxeitou seguro o cancerbeiro visitante. No 15' gran remate de Poyán cara atrás, boa mau de novo de Madariaga. Nestes intres arrinconamos na súa área ao cadro costeiro, e sacamos 3 corners consecutivos, no último deles o balón cae morto na área pequena e Guerreiro, facendo gala unha vez máis da súa calidade, senta a Madariaga e anota o 1-0 no minuto 16.Seguimos coleccionando ocasións e despregando bo fútbol.Puidemos, e debemos, meter o 2-0 pero nin Migui primeiro nin Guerra despois atinaron co arco visitante.\nA partir do minuto 30 o San Ciprián estirouse, e no 31 dispuxo da súa ocasión máis clara, balón botando na área en posición franca pero Racha envía por riba do longueiro.\nNo 38' puidemos poñer terra de por medio nun saque de falta rápido de Guerra cara o desmarque de Mos, pero moi atento Madariaga. Neste tramo de encontro, o conxunto visitante cargouse de tarxetas amarelas, as máis delas por protestar accións do xogo. Así se chegou ao tempo de lecer.\nO segundo tempo empezou cun ritmo máis anodino, como sen moita intensidade. Xa no minuto 49 o San Ciprian quedouse cun home menos, o que aclaraba (aparentemente) o panorama para nós. A pesar de estar cun home mais non fomos capaces de xerar accións perigosas como na primeira parte, os visitantes agardaban o seu momento nunha xogada illada ou nun balón parado.\nNo minuto 69' balón morto a 40 metros da portería, Guerreiro proba sorte, o balón bota diante de Madariaga e cóase na porta, 2-0. Parecía todo resolto pero nada máis lonxe da realidade.\nO San Ciprián botouse arriba, consciente de que non tiña nada que perder, e no 82 ' Quelle apretou o marcador cun golazo desde fóra da área que entrou pola escadra. Entrounos o nerviosismo e no 86' un balón colgado por Madariaga foi peinado no borde de área e Racha quedouse diante de Isma, ao que bateu sen remisión. Parecía mentira que se nos escapasen eses dous puntos, pero o equipo sacou a garra e no 90' Seso recolleu un rexeite dentro de area para fusilar a Madariaga e poñer o 3-2 e desatar a tolemia nas gradas do Ladairo.\nDe aquí ao final non pasamos apuros a pesar de que colgaron uns cantos balóns que resolvemos ben.\nEn definitiva, 3 puntos máis que nos permiten seguir a estela dos dous primeiros, toca seguir traballando duro nos entrenos para enfrontarnos a vindeira semana ao Outeiro de Rei, que hoxe goleou na súa visita aos nosos veciños do Chantada Atlético.\nSD POL 0-TABOADA CF 3\nRoi el 14-10-2018, 19:25 (UTC)\nO Taboada colleitou os primeiros tres puntos da tempada a domicilio cunha inapelable victoria no Manuel Luna de Pol, nun encontro no que fomos moi superiores.\nO partido comezou cos dous equipos mostrando moito respecto mutuo. A veda abriuse a partir do minuto 5, no que protestamos un máis que posible penalti sobre Moski que o colexiado non concedeu. O partido continuou con moita loita no medio campo pero sen ocasións nítidas que salientar.\nNo 22 ' puxémonos por diante tras unha gran xogada de Montes por banda esquerda, o seu centro acomodao Guerreiro cunha gran reviravolta que o deixa diante de Yebra, ao que bate sen remisión. Nestes minutos practicamos o noso mellor fútbol. E no 28' puxemos terra de por medio despois dun saque de banda de David Potente que recolle Poyán e fai o 0-2 cun disparo axustado á cepa do poste.\nPuidemos incluso deixar o partido visto para sentencia antes do descanso, nunha xogada que pelexou Guerreiro, no man a man con Yebra saíu vencedor este último cunha gran intervención.\nNa segunda parte o Pol botouse arriba, consciente de que tiña que arriscar. A súa presión máis alta fixo que nós estiveramos máis metidos atrás, pero aínda así non concedemos ocasións claras. No 63' amarela a Ibán que nos condicionaba pola moita desputa aérea, dous máis tarde entraba Nico por un Dieguito moi canso tralos seus primeiros minutos na tempada.\nPuidemos acadar o terceiro cun remate de calidade de Poyán que se foi por riba do longueiro. Pouco despois o Pol quedouse cun home menos trala xusta expulsión por dobre cartón amarelo de Yeray.\nAínda así o conxunto local non se amilanou e seguiu buscando o gol que o metera no partido, neste treito a súa ocasión máis clara foi un tiro de Carlitos desde borde de área que se foi moi desviado a pesar de golpear en posición franca. No 75 tivo lugar a ocasión máis clara dos locais para recurtar distancias, pero estivo providencial Juan Potente para desviar a corner en última instancia, xusto cando Iván González se dispoñía a rematar a portería.\nA partir de aquí volvemos controlar o partido, e tivemos unha contra moi clara de Mos e Gabriel que non demos resolto ben. A falta de 10 minutos Ibán ten que retirarse por un golpe nas costas.No 80 gran ocasión de Mos diante de Yebra, chega Suso moi rápido para desviar a córner. Nese saque de esquina, Manu pona tensa ao primeiro pau onde aparece Moski para meter o pé o xusto para desviar o balón e acadar o 0-3 que á postre sería definitivo.\nAquí se acabou o partido, a pesar de que nós tivemos outra boa ocasión nos pés de Poyán, que chutou arriba, e o Pol estrelou un cabezazo no pau.\nEn resumo, victoria xusta e moi traballada, que nos pon xa no terceiro lugar superando na táboa ao propio Pol e tamén ao Atlético Escairón. Gran imaxe do equipo ante un conxunto que a pesar de ser recén ascendido comezou moi ben a tempada.\nPara a semana que vén recibimos no Ladairo de Guntín ao San Ciprián, que nesta xornada se impuxo por 3 goles a 1 ao Chantada Atlético.\nRoi el 07-10-2018, 20:16 (UTC)\nO paso previo desta crónica ten que ser sin dudalo un intre adicarlle a victoria de hoxe a Alexito ,o noso porteiriño que defende tanto a nosa camisola tanto no equipo b,como no xuvenil,convertíndose nun baluarte imprescindible desque comezou con nós a tempada pasada,e que onte nunha desafortunada acción resultou mancado de certa gravidade inda que con pronóstico reservado e a espera de máis probas.Agardando a mellor nova dunha pronta recuperación mandamosche tódolos ánimos Alejandro CAMPIÓN.Tamén queremos seguir agradecendo a colaboración de Roi,Jaco e Carlos pra que esto siga saindo a luz,inda que nun formato non tan extenso.\nComezou o partido moi igualado na Medela, no último partido no noso campo, producto da rivalidade e das ganas de conseguir un bó resultado para certificar o gran comezo de tempada das dúas escadras.\nO primeiro aviso do partido deuno Guerreiro, tras un gran pase de Seso que o deixóu só diante de Carrasco, intentou o patrón resolver cunha vaselina pero foiselle un chisco alta.\nO Escairón tratou de arrepoñerse e respondeu cunha boa ocasión á saída dun córner que despexou Ismael cunha moi boa intervención.\nO partido proseguiu igualado ata que no 14 unha boa xogada de Migui por banda esquerda cun gran centro a rematou a gol de primeira Guerreiro, primeira titularidade e primeiro gol do noso veterano dianteiro.\nA partir dos 20 minutos o conxunto visitante pareceu facerse co dominio e gozou de dúas ocasións que desbaratamos en boas accións defensivas cun gran protagonisimo pra Isma que estivo expléndido.\nNo 33 ´ serio contratempo coa lesión de Juanito Potente, entrou Manu que pasou a lateral esquerdo desprazando ao centro da defensa a Manu Vila.\nO Escairón tivo outra ocasión no 35 cun disparo que despexou Isma e o posterior rexeite mandouno fóra Hamir con todo a favor. De aquí ao remate do primeiro tempo viviuse un impás, o partido tranquilizouse e nós soubemos contemporizar o encontro.\nEn resumo, primeiros 45 minutos igualados nos que quizais o Escairón tivo máis ocasións pero nós estivemos máis atinados na área rival, conquerindo o gol que á postre sería definitivo.\nNo intermedio entrou ao verde Moski en sustitución de Migui, que xa tiña cartón amarelo e sufría un lixeiro pinchazo nun xemelgo..A segunda parte comezou cun ritmo máis anodino, con moito centrocampismo e loita constante no medio campo. A medida que foron pasando os minutos o partido foise facendo bronco, con moitas accións de choque e de desputa.\nDesta situación saiu unha primeira media hora sen ocasións nítidas que reseñar. Nos últimos 15 minutos o Escairón queimou as naves buscando un empate que afortunadamente non chegou.\nTiveron dúas boas ocasións, nos pés de Hamir e na cabeza de Pollo, ás que Ismael respostou moi ben. De aquí ao final, cun desconto eterno pasamos máis apuros máis que nada polo apretado do marcador que polo perigo que foron capaces de xenerar.\nAo fin demos aguantado o marcador e sumamos tres novos puntos que nos permiten afianzarnos na parte media alta da táboa.\nA semana que vén buscaremos continuar coa boa racha de resultados, o domingo que vén enfrontaremonos ao Pol.\nSD O PÁRAMO 0-TABOADA CF 0\nRoi el 30-09-2018, 19:56 (UTC)\nÉ esta unha crónica especial, a pesar do anuncio publicado nos nosos medios online esta semana, no que informamos de que ía cesar a actividade do blog, decidímonos a facer un "servizo de mínimos" para continuar, semana a semana, coa labor enorme de traballo, dedicación e amor a unhas cores que o noso Canti leva demostrando desde hai xa case unha década.\nComezou o partido nas Rapadas cuns minutos de tanteo, como querendo saber ambos que propoñía o rival.\nRompeu as hostilidades o Taboada no minuto 5 nun córner no que houbo un barullo do que case se aproveita Manu Vila, o disparo posterior de Ratón atrapouno sen problemas Lisboa.\nA SD O Páramo non se quedou atrás e probou a Isma cun tiro lexano que este despexou a córner no 7.\nProtestamos nestes primeiros intres o criterio arbitral, xa que dúas accións de simple falta remataron en cartón amarelo para David Potente e Migui.\nO partido continuou bastante trabado ata que ao bordo da media hora o Páramo tivo unha chegada que rematou cun tiro desviado desde a frontal, respostou ao momento Migui cun tiro de volea que lle saíu centrado.\nDe aquí ao final do primeiro tempo só cabe sinalar unha gran xogada de Moski que pon un gran centro para a chegada de Montes, responde cunha moi boa parada botándose aos seus pés Lisboa.Así se chegou ao descanso, un partido igualado, como se prevía.\nOs segundos 45 comezaron máis anodinos, con menos ritmo, como se o paso por vestiarios relaxase aos dous equipos.\nA primeira ocasión reseñable foi un centro de Borjita que se envenenou e rematou no longueiro da nosa porta, no posterior rexeite despexou o perigo Seso.\nTratamos de estirarnos e a nosa primeira chance do segundo tempo foi unha boa xogada individual de Montes que rematou el mesmo cun tiro frontal que non puxo en moitos apuros a Lisboa, que chapou.\nO groso da segunda parte foi de xogo moi físico, moita desputa no medio campo, con dous equipos que non regalaban un centímetro de céspede. Non foi, sen embargo, moi vistoso.\nPúidose adiantar o Páramo nunha falta lonxana que se foi rente ó pau, deseguido Seso vendo a posición adiantada do gardamallas local intentou o que tería sido un gol antolóxico, pero o seu disparo estrelouse no lateral da rede.\nDe aquí ao final pouco que reseñar, os dous equipos preferiron nadar e gardar a roupa antes que arriscar na procura dos tres puntos. Houbo algún balón parado para ambos pero sen consecuencias para as porterías.\nAo fin, un punto para cada equipo, nós temos que darlle o seu xusto valor. É o primeiro que conseguimos a domicilio na presente tempada, e trataremos de facelo bon a próxima xornada ante o Atlético Escairón, no que presumiblemente será o último partido que desputemos na Medela.\nTABOADA CF 2 -SD MONTERROSO 1\n23/09/18 el 23-09-2018, 20:11 (UTC)\nEmpezou dominando o equipo visitante, dominio infructuoso pero controlando o xogo de medio campo arriba, con mÁis intensidade e máis metidos no partido. Non embargantes foron os locais quen se adiantaron na primeira ocasión que tiveron , contra rápida de Moski que se desfixo de Pallares na sua saida desesperada,gran contra gran col ,transcurría o minuto quince. En diante o xogo equilibrouse, convertiuse nun dominio alterno, os visitantes chegando máis a balòn parado, os locais con perigosas contras. Pero no último tramo da primeira parte afroxouse un pouco o ritmo producto da abafante calor que reinaba. Non houbo mais que reseñar.\nA segunda comezou cun Taboada moi ben plantado, e cunha ocasión clamorosa de Marcos cun chut do que se desfixo de Pallares,o balón entraba igualmente pero sacouna Rafa baixo paos,puido ser o 2-0.. Pero desa xogada pasasouse no 55' o 1-1 despois dun balon parado Iago Guaje.,recolleuna na frontal e internouse chutando a gol sen que Isma poidese facer nada.Non foi un duro golpe pra nós que seguimos insistindo na procura doutro gol; asi chegou no 70' tras un còrner botado por Fabio, remachou Manu Vila de cabeza petando tamén en Porto que tivo a pouca fortuna de introducila no fondo das suas maias. No treito final houbo que sufrir as acometidas dun Monterroso a desesperada,pero con norde e acerto non deixamos que o0 rival nos creara sequera unha ocasión nítida de gol.\nA semana que ven toca desprazarse diante dun rival difícil e moi nreforzado ,o domingo SD O PÁRAMO -TABOADA CF.\n¿Que entrada desea comentar? SD OUTEIRO DE REI 2-TABOADA CF 021/10/18 SD POL 0-TABOADA CF 307/10/18SD O PÁRAMO 0-TABOADA CF 0 TABOADA CF 2 -SD MONTERROSO 1


Información básica – gallego – Tu Camino de Santiago\nO Consello Xacobeo desenvolve un programa formativo de creación artística co propósito de dar a coñecer o patrimonio cultural relacionado co Camiño de Santiago (dentro das rutas sobre as que traballa o Consello Xacobeo) e motivar entre a mocidade unha reflexión sobre a importancia da conservación do mesmo.\nO programa tamén pretende fomentar o papel da creatividade como elemento transversal nestas idades, recoñecendo e dando visibilidade aos proxectos e traballos máis innovadores e participativos, e que contribúan en maior medida a:\nPromover a aprendizaxe do patrimonio cultural do Camiño de Santiago entre o alumnado mediante traballos artísticos como medio de comunicación e expresión do Devandito patrimonio.\nDivulgar o patrimonio vinculado ao Camiño en cada localidade entre un maior número de persoas.\nSensibilizar acerca do valor do Camiño e a importancia da súa salvagarda e respecto da súa diversidade.\nSuscitar entre o alumnado unha reflexión sobre o sentido do Camiño na actualidade e a súa sustentabilidade.\nEste programa está dirixido ao alumnado matriculado en centros docentes de toda España e que estude Educación Secundaria Obrigatoria ou Formación Profesional Básica durante o curso académico 2017/2018. Tamén está aberto a espazos culturais (bibliotecas, centros artísticos, etc.), organismos públicos (concellos, deputacións, etc.) e asociacións que desenvolvan labores educativos con mozos matriculados nos devanditos estudos de entre 12 e 16 anos.\nO proxecto ten unha parte didáctica, na que se oferta aos docentes un conxunto de fichas para traballar cos mozos e mozas, e unha segunda parte creativa, na que se convida aos grupos a presentaren un traballo en forma de fotografía, banda deseñada/foto banda deseñada ou curtametraxe/vídeo.\nTodos aqueles traballos presentados van ser exhibidos xuntos de xeito virtual nesta páxina web e de xeito físico nunha exposición temporal que se celebrará en Santiago de Compostela. Admitiranse un número máximo de cinco traballos por centro participante.\nO prazo de presentación de solicitudes para participar remata o 15 de decembro de 2017. A data límite de presentación dos traballos será o 30 de abril de 2018.\nOs traballos participantes poderán ser presentados en castelán, catalán, éuscaro ou galego.\nOs traballos creativos deberán ter sido desenvolvidos polo centro docente ou institución que participe no programa dentro das datas comprendidas no curso escolar 2017-2018.\nA organización resérvase o dereito de descartar e excluír do programa os traballos presentados nos seguintes casos:\nCando os traballos non se adapten ao obxecto e contido do programa.\nCando o traballo ou proxecto non cumpra coas especificacións técnicas\nCando o contido do proxecto atente contra a dignidade ou resulte vexatorio ou obsceno.\nQue é o Consello Xacobeo?\nO Consello Xacobeo é un órgano de cooperación entre a Administración Xeral do Estado (Ministerio de Educación, Cultura e Deporte) e as Comunidades Autónomas de Aragón, Asturias, Cantabria, Castela e León, Cataluña, Galicia, A Rioxa, Navarra e País Vasco. A súa función é a execución de programas e actuacións de promoción e conservación das rutas do Camiño de Santiago declaradas Patrimonio Mundial (Camiño Francés, da Costa, do Interior Vasco-Rioxano, Primitivo e Lebaniego) e o Catalano-Aragonés, así como para organizar a celebración dos Anos Xacobeos.\nPodemos participar no programa se a nosa localidade non conta con patrimonio relacionado con algún dos Camiños do Consello Xacobeo?\nSi, mais os traballos deben tratar sobre o patrimonio relacionado cos Camiños sobre os que traballa o Consello Xacobeo: Camiño Primitivo, Camiño da Costa, Camiño Francés, Camiño do Interior Vasco-Rioxano, Camiño Lebaniego e Camiño Catalano-Aragonés.\nA categorías para participar son de intervención individual ou en grupo?\nOs traballos deben presentarse en grupo. Non se admitirán proxectos individuais.\nHai un premio para o traballo gañador?\nNon é un concurso senón un programa formativo, polo tanto non hai un premio. Os participantes poderán ver os seus traballos expostos tanto na páxina web do proxecto como nunha exposición física que se celebrará en Santiago de Compostela.\nSeguro que hai moitas cuestións que vos xurdiron e que non respondemos. Non deixes o teu grupo sen participar por iso. Podedes escribirnos ou chamarnos e axudarémosvos:\nOu través do teléfono: 697 82 00 00 (Horario de atención de luns a venres de 9 a 14 horas).


A oposición prevé un estalido social mentres o PP defende as virtudes do capitalismo - POLÍTICA - Sermos Galiza - Diario de intereses galegos\nA oposición prevé un "estalido social" mentres o PP defende as 'virtudes' do capitalismo\nO.R 30 Abril 2013 08:21 h.\nUn 23% de desemprego, 33.000 fogares sen ingresos, 90.000 familias con todos os seus membros sen traballo e 22.000 moz@s emigrad@s entre 2009-2011. As forzas da oposición advirten que de non mudar as políticas Galiza vivirá "unha hecatombe". En troca, o PP gaba as 'bondades' do capitalismo do que, din, "continúa a mellorar as condicións de vida da poboación mundial".\nPedro Puy referíase esta segunda feira a unha "brincadeira" dos anos de Guerra Fría en que o marxismo concibía a caída do capitalismo como unha "predición científica". Para o voceiro popular, "a historia deixou en evidencia a capacidade científica do marxismo" ao asegurar que foi este o sistema que saiu triunfador da orde bipolar mentres o comunismo esmorecía.\nEntre 2009 e 2011 máis de 20.000 moz@s emigraron, isto é o 40% das persoas que naceron nese mesmo período\nAo igual que naquela altura, continuaba Pedro Puy, os grupos da oposición (tal que a URSS) albiscan o fin do réxime após "o estalido social" que devirá dunha "situación económica e social cada vez máis difícil" e rematará cos gobernos do Partido Popular na Galiza e Madrid. O pronostico facíao o portavoz de AGE, Xosé Manuel Beiras nunha entrevista concedida á Cadena Ser. Ao igual do que el, BNG e PSdeG aseguraron esta segunda feira en senllas comparecencias de imprensa que será preciso "un xiro de 180º se non queremos esa hecatombe política e social" --apuntou o portavoz nacionalista Francisco Jorquera.\nOs últimos dados tiradas da Esquisa de Poboación Activa (EPA) reflicten "unha situación verdadeiramente dramática" e "a constatación dun fracaso". En troca, desde o Partido Popular aseguran que o sistema capitalista --trunfador da Guerra Fría, acrecentou Pedro Puy perante a imprensa-- "continúa a mellorar as condicións de vida da poboación mundial" como único garante de benestar social.\nPSdeG exixirá a comparecencia parlamentar de Núñez Feijóo para explicar a súa política de emprego\nMalia a fachenda do popular, os dados non din o mesmo para aquel@s que lles quedaran dúbidas da faciana máis crúa do sistema dominante. As estatísticas deixan 90.000 fogares con todos os seus membros en paro e 33.000 que carecen de ingresos a fin de mes. No que vai de goberno Feijóo máis de 22.000 moz@s abandonaron Galiza na procura dun posto de traballo e 23 de cada 100 persoas fican sen traballo contribuíndo á formación daquel exército industrial de reserva ao que se refería Karl Marx no século XIX.\noposición prevé estalido social mentres pp\nBNG pide ao xuíz que adopte medidas cautelarísimas para anular a moción, asinada polo PP e por 2 concelleiros de Somos Fene.\nTodos os grupos do parlamento galego apoiaron a iniciativa popular para ereclmar que Historia da Filosofía seca incluída como materia troncal no Barcharelato,...\nO Congreso debate a proposta da CIG de rexistro obrigatorio de xornada\npolitica Sesión de control\nFeijóo continúa a fechar a porta ao pacto de país contra o lume que lle oferece o BNG\nO presidente da Xunta volveu negar que houbese precariedade de medios para combater os incendios e reiterou o argumentario do “terrorismo” incendiario. Aproveitou, de paso, para acusar algúns concellos de “non querer” brigadas municipais financiadas pola Xunta e dicir que a oposición empregaba “politicamente” a xente nas manifestacións.


Orientación Compartida : Como abordar as noticias sobre accidentes con múltiples vítimas\nComo abordar as noticias sobre accidentes con múltiples vítimas\nOs accidentes con múltiples vítimas saen nas noticias e son moi comentados polo que é doado que o neno ou nena escoite falar sobre o tema.\nO primeiro é saber se temos que falar do tema con eles, para esto podemos preguntarlles se viron ou escoitaron alguna noticia do accidente.\nPara os nenos e nenas entre 6 e 8 anos a pregunta sería se saben o acontecido no accidente.\nFarémoslle preguntas para analizar o que escoito ou viu do accidente neno ou nena e como o está a interpretar.\nA mellor forma de responder:\n- Responder sempre ao que nos preguntan pero sen ampliar mais co necesario a información. Ser honestos nas nosas respostas.\n- Tranquilizándoos sempre, facéndolles ver que non son frecuentes os accidentes destas características.\n- Falarlle dos mecanismos de axuda sociais que temos : bombeiros, policía, médicos.\n- Na busca dos responsable ou culpables do accidente , temos que coidar a resposta. Pois é unha situación inquietante pensar en condutores irresponsables. É mellor falar que neste tipo de accidentes adoitan coincidir varios circunstancias xuntas por iso non son tan frecuentes.\nrecompilado do blog FAROS\nArtigo realizado por la Unidad de Trauma, Crisis y Conflictos de Barcelona ( UTCCB ) Universidad Autónoma de Barcelona.\nEtiquetas: Duelo, Familias, orientación, Salud, Titoria


RAKONTO: CONTOS CURTOS\nAnomalías Eléctricas é o nome dunha curtametraxe realizada polos alumnos dun Taller de Animación que tivo lugar no marco do I Festival de Cinema Africano de Guinea Ecuatorial en Malabo. O taller estivo dirixido polo soado cineasta e compositor Coke Riobóo, quen recibise o Goya de animación en 2007 pola viaxe de Said.\nDurante dez días, os alumnos aprenderon os fundamentos da animación en stop motion e levaron a cabo un traballo creativo a partir de plastilina que deu como froito Anomalías Eléctricas. A curtametraxe foi proxectado o último día do Festival de Cinema Africano de Guinea Ecuatorial e recibiu unha crítica favorable.\nEn recoñecemento á calidade deste traballo audiovisual, o VI Festival Internacional de Animación ANIMACOR seleccionou Anomalías Eléctricas para participar na Sección Oficial Competitiva de Curtametraxes. A programación do festival cordobés, inclúe 38 curtametraxes seleccionadas de entre 400 recibidos de todo o mundo.\n(TEDES QUE VELO ATÉ O FINAL DE TODO)\nPublicado por Biblioteca do CEIP Raquel Camacho ás 17:57\nAnónimo 13:41 do 14 de novembro de 2016


IV Carreira popular de Ribadavia e II San Silvestre ourensá - A&B comunicación\nIV Carreira popular de Ribadavia e II San Silvestre ourensá\nChega o Nadal e con el o deporte popular. Os cartaces para a IV Carreira Popular de Ribadavia e para a San Silvestre da cidade de Ourense son os nosos últimos traballos de 2017 para a empresa organizadora dos eventos: Sublime: deporte y cultura.\nPara o cartaz da IV Carreira Popular de Ribadavia buscabamos un deseño no que non hubera dúbida de que se trataba dunha carreira pero que ademais tivera un toque moderno. A cor rosa fluor dalle esa modernidade e faino ademáis chamativo e divertido, e é que mesmo dan ganas de botarse a correr!\nCorredor@s, tedes máis información da IV Carreira Popular de Ribadavia neste enlace.\nEn canto ao cartaz da II San Silvestre da cidade de Ourense a premisa era darlle protagonismo ao Nadal, pero ao mesmo tempo a carreira tamén debería estar moi presente. Así que: por que non unha árbore de zapatillas? Ao principio pareceunos unha idea algo tola, pero dándolle forma saíu este cartaz sinxelo e moi de Nadal. Xusto o que buscabamos!\nAs persoas interesadas en participar tedes máis información da San Silvestre da cidade de Ourense neste enlace.


As empresas do rural galego poden solicitar axudas para desfrutar da rede de banda larga ultrarrápida - blog empresas R\nOs autónomos e empresas do rural galego poderán solicitar axudas para a desfrutar da rede de banda larga ultrarrápida nas súas instalacións. Así o publicou o DOGA hai unhas semanas.\nEsta iniciativa enmárcase dentro do Plan de Banda Larga 2020 que puxo en marcha a Axencia para a Modernización Tecnolóxica de Galicia (AMTEGA) para a cobertura de redes de banda larga ultrarrápida en Galicia.\nO pasado ano a AMTEGA lanzou unha primeira subvención de 500.000 euros e, desta volta, destinará 600.000 euros para que as empresas situadas no rural galego poidan desfrutar das vantaxes de internet de alta velocidade. Cada empresa poderase beneficiar de 20.000 euros como máximo.\nAs empresas que queiran optar a estas axudas teñen que solicitalas de xeito individual ou colectivo antes do 31 de xaneiro de 2019.\nOs dous principais requisitos que deben cumprir:\nNon dispoñer actualmente da posibilidade de acceso a redes de internet de polo menos 30MB.\nManter a alta no servizo contratado durante un ano, como mínimo.\nDe cada solicitude que se achegue valorarase a mellora que supón o servizo de banda larga ultrarrápida e o esforzo inversor previsto en cada unha das organizacións.\nEsta subvención cofináncianse ao 75% polo Fondo Europeo Agrícola de Desenvolvemento Rural (FEADER) no marco do Plan de desenvolvemento rural de Galicia 2014-2020 (PDR). E segue unha das premisas principais establecidas na Axenda Dixital para Europa: garantir unha conexión de internet de polo menos 30MB na maioría da poboación.\nImaxe de unsplash.com/@anniespratt


Madrid planta a Galiza na negociación da Lei de Caixas · Tribuna.cat\nDivendres, 26 de febrer del 2010 | 14:17\nMadrid planta a Galiza na negociación da Lei de Caixas\nGoberno De Feixóo, Galiza, Lei De Caixas, PP, Tribunal Constitucional, Xunta De Galiza, Bloque Nacionalista Galego (BNG), Guillerme Vázquez, Gaspar Zarrías, Afonso Rueda, FROB\nO Goberno central decidiu onte suspender ás 13h00 a reunión convocada para ás 18h00 cos representantes da Xunta de Galiza para negociar a Lei de Caixas impulsada polo BNG e aprobada no Parlamento galego cos votos favorábeis dos nacionalistas e do PP. Despois de que Madrid interpuxese un recurso contra a lei, admitido a trámite polo Tribunal Constitucional, os responsábeis do Goberno galego e do español sentaron en varias ocasións para limar os puntos de desencontro. Todo apuntaba a un achegamento de posturas logo de que esta semana, Xunta e Executivo central acordasen modificar seis dos nove puntos en conflito.\nAsí, os cambios máis significativos foron os referidos ao rexistro de altos cargos, entidades representativas de intereses colectivos e ao sistema institucional de protección (SIP) e resolvéronse propoñendo a mesma redacción que consta nas lei de caixas de Catalunya, Madrid e Andalucía, respectivamente. Porén, as dúas administracións seguían sen acadar un entendemento no que respecta ás situacións de déficit patrimonial, xa que o Estado non acepta a proposta da Xunta, que consiste en facer referencia á repartición competencial que deriva da normativa vixente.\nTampouco chegaron a un acordo sobre a maioría necesaria para autorizar unha fusión das caixas galegas nin sobre a representación de intereses colectivos no consello de administración. O orzamento da obra social e a renovación dos representantes dos empregados foron outros dos factores en conflito. O desencontro na negociación das dúas administración tivo lugar onte. Nunha rolda de prensa, o conselleiro de Presidencia, Afonso Rueda, manifestou o seu "estupor, indignación e sensación de comprobar o grao máximo de deslealdade" do Executivo español da Xunta coa suspensión da reunión prevista para a tarde.\nSegundo o responsábel do Goberno de Feixóo, o secretario de Estado de Cooperación Territorial, Gaspar Zarrías, chamou "para dicir literalmente que ou a reunión servía para que a delegación da Xunta asinase a lei andaluza de caixas ou o mellor era que non fósemos á xuntanza porque non íamos acadar ningún acordo".\nPara cando o recurso ao FROB?\nTras o desplante de Madrid á Xunta, as reaccións non se fixeron esperar. O BNG, impulsor da Lei de Caixas de Galiza no Parlamento, pediulle ao Goberno galego que se faga respectar. Para o líder nacionalista, Guillerme Vázquez, as negociación co Estado "nunca deberon ter lugar e agora a única saída posíbel é que o Goberno central ceda". Vázquez instou unha vez máis a presentar un recurso de inconstitucionalidade contra o FROB pola actitude "prepotente" do Goberno de Zapatero. "O Executivo central só retirará o recurso contra a Lei de Caixas se ve que lle ten un custe político", sinalou o portavoz do BNG.\nOs nacionalistas agardan que as negociacións entre o Estado e Galiza "non se traten dun paripé para chegar a un acordo entre eles dous", xa que en ningún caso aceptará unha modificación substancial desta lei que recolle a vontade do Parlamento para que a decisión das caixas galegas fique no país e non en Madrid.\nAgora queda esperar a próxima e parece que definitiva reunión entre a Xunta e o Goberno central. Zarrías asegurou onte que a vindeira xuntanza cos representantes galegos será a derradeira para conseguir que a Lei de Caixas "volva á legalidade", xa que cree que outro encontro máis -tras "20 horas de negociación"- sería "contraproducente".\nCreus: "Llei de partits"\nSoler:"Mentre no caiguin velles motxilles, el centredreta català no podrà plantejar una batalla ideològica que li és urgent"\n'El Temps' radiografia el vendavall de canvi que arrasa el PP\n24-M: derrotar el PP i C's als Països Catalans


política de Privacidade – Ir ao contido\nDeze adverteerders gebruiken technologie voor hun advertenties en de links in hun advertenties die direct door uw browser worden herkend. Entre outras cousas, utilizan o recoñecemento automático de enderezos IP enviados directamente ao anunciante.\nTodas estas partes teñen a súa propia política de privacidade e utilizan esta política de privacidade para o uso do seu sitio web e dos servizos asociados. Pódese atopar máis información sobre como estas partes tratan a privacidade nos sitios web destas partes.\n9) Política de privacidade dos anunciantes/terceiros\nPara obter máis información sobre a política de privacidade dos nosos anunciantes e terceiros asociados a este sitio web, visite os sitios web destas partes respectivas. stonesaudio.nl non pode influír nestas cookies e na política de privacidade das cookies colocadas por terceiros. Estas cookies están fóra do ámbito da política de privacidade de stonesaudio.nl.\n10) Cookie DART de Google\nUso de Google dunha cookie DART, permite mostrar anuncios no noso sitio web. Ademais, esta cookie úsase para mostrar anuncios noutros sitios web. Podes optar por non usar máis a cookie DART. Podes facelo visitando o seguinte sitio web: DART\n© 2022 Ir ao contido • Construído con GeneratePress


A Deputación da Coruña convida a derrubar todas as barreiras que separan ás mulleres das carreiras STEM - Código Cero - Diario Tecnolóxico de Galicia\nEsta semana toca falar de ciencia e tecnoloxía e como poñelas o máis preto posíbel da cidadanía, xuntando forzas para estimular talentos entre a mocidade e fomentar a elección das carreiras STEM entre as mozas galegas. Estes temas son os piares sobre os que se apoia a cuarta edición de A Luz da Ciencia, xornadas impulsadas pola Deputación da Coruña a través da área de Patrimonio. Comezaron o día 13 e proseguirán este sábado 15. Como dixemos abórdanse cuestións como os novos enfoques da comunicación STEM (Ciencia, Tecnoloxía, Enxeñaría e Matemática), a perspectiva de xénero, a realidade laboral e o teito de cristal.\nEn definitiva, a loita para lograr a plena visibilidade dos logros das mulleres en investigación e os esforzos para incrementar a súa presenza nas carreiras STEM son os dous grandes obxectivos das xornadas.\nO deputado provincial de Patrimonio, Xosé Lois Penas, foi o encargado de inaugurar as actividades do programa, na tarde deste xoves no Pazo de Mariñán (Bergondo). “Estas xornadas teñen un cometido duplo”, dixo, engadindo que por unha banda “queren crear vínculos entre a sociedade científica en xeral e, por outra, mostrar as dificultades que se atopan as mulleres á hora de formarse, incorporarse a un mercado laboral e, o que aínda é peor, poder desenvolver unha carreira profesional de dedicación e investigación no eido da ciencia”, explicou Penas.\nPenas salientou o “privilexio da contar estes días no Pazo de Mariñán e no Museo Nacional de Ciencia e Tecnoloxía da Coruña (MUNCYT) cunha parte importante de investigadoras, comunicadoras, docentes e técnicas que van facer que máis que nunca poñamos algo de luz sobre a ciencia”.\nDe feito, o MUNCYT da Coruña acollerá parte das actividades da segunda quenda do programa, a deste sábado 15 de xaneiro.\nA responsábel de Igualdade, María Muíño, apostou pola transversalidade para romper as barreiras da discriminación por sexo: “Entendemos que o traballo pola igualdade de xénero, para ser expansivo, para acadar unha transformación real, ten que chegar a todas as áreas e a todas as accións de goberno”. Segundo fixo saber, “amais da falta de invisibilidade, existen outras moitas barreiras que é necesario derrubar e que cómpre analizar, e con esta idea nos xuntamos nestas xornadas, que nos ofrecen a oportunidade de analizar os cambios lexislativos que deben contribuír a minimizar desigualdades e a acadar o avance das mulleres na carreira científica”.\nMireia Colom e Susaina Figuera (da Fundació catalana per a la recerca i la innovació) levaron ao programa o relatorio Didáctica das ciencias experimentais, no que se abordaron temas como a análise da didáctica das ciencias experimentais e a segregación nas formacións científicas, a educación CTIM (Ciencia, Tecnoloxía, Enxeñería e Matemáticas), o tratamento da perspectiva de xénero e a ciencia nas aulas, a reflexión sobre a necesidade de fomentar a vocación científica e a importancia da visualizar as mulleres na ciencia e a procura de referentes. Tamén interviron, vía streaming, Patricia Canut, Gemma Serra, Mari Luz Guenaga e Maria José Lodeiros.\nAs xornadas continuarán este sábado no Pazo da Mariñán (18 horas) coas palestra Ciencia, investigación e xénero, a cargo de María de la Fuente Freire, Elena Lendoiro Belío, Vanessa Valdiglesias García e Zulema Varela Río, todas da da Rede galega de investigadoras. Rematarán o sábado no MUNCYT (11.30 horas) co relatorio Divulgación, comunicación científica e xénero, a cargo de Maite Vence, de Observer; Isa Loureiro, ilustradora, e Paula Otero Sánchez, divulgadora e científica do grupo de investigación xenomas e enfermidade.


O Concello completou hoxe a iniciativa para retirar a rúa dedicada a Xoán Carlos I. Un operario descolgou a placa co nome do monarca e deu por rebautizada a avenida como rúa Virxinia Pereira Renda. No acto de homenaxe á galeguista estivo unha representación do Goberno municipal, así como algunhas cidadás.\nSubstitución da placa dedicada ao rei emérito pola de Virxinia Pereira. (Foto: Concello de Pontevedra)\nRedacción 19:35 do 23 de abril de 2021\nO municipio de Pontevedra xa pode presumir de ser un dos primeiros que lle van retirando honores ao rei emérito, cuxa figura aínda está envolta nos escándalos. O paso dado polo Concello foi un cambio no rueiro, no que xa non aparecerá máis o nome de Xoán Carlos I.\nA avenida que estaba dedicada ao monarca é, desde esta mañá, a rúa de Virxinia Pereira Renda. Coa substitución dunha placa por outra por parte dun operario municipal deuse por cumprido un recente acordo plenario.\nPereira recibe desta forma unha homenaxe polo seu papel como “defensora do legado de Castelao”, pero tamén polo seu galeguismo.\nA que fora veciña da cidade traballou arreo na defensa do galego e tamén na loita contra o réxime franquista no exilio, só por enumerar algúns dos seus méritos.\nO alcalde, Miguel Anxo Fernández Lores, destacou no pequeno acto organizado en paralelo: “Creemos que esta rúa era merecente de cambiar o nome porque a persoa que o representaba non é merecente -e cada vez é máis obvia esta percepción-. É o momento de cambiar por unha persoa que si merece ese recoñecemento”.\nXunto ao rexedor estiveron as edís de Cultura, Protección Cidadá e Obras, Carmen Fouces, Eva Vilaverde e Demetrio Gómez, respectivamente. Ademais, os acompañaron veciños anónimos da localidade.\nSegundo explicou Fernández Lores, a iniciativa enmárcase na “decisión de visibilizar a potencia de mulleres desta cidade, que non estaban representadas no rueiro, non estaban recoñecidas socialmente, e para que os cidadáns de Pontevedra as coñezan”.\nhomenaxe pontevedra rueiro VIRXINIA PEREIRA rei emérito


Oracion fin e comezo ano by Nuria M Núñez Eli... 422 views\n2. Os Medios de Comunicación presentan hoxe aos cristiáns como uns fanáticos. A fe é concibida case como unha enfermidade.O máis inocente que se di é que somos uns crédulos.Os espíritos fortes e maduros non necesitan crer en cousas que non se ven.\n3. Dous fenómenos que contradín este planeamento: Por unha parte están os crentes verdadeiros. Son xentes rexas e maduras, que levan a súa fe á práctica e amósanse consecuentes co que cren.E o que cren tampouco vai en contra da razón, nin moito menos.\n4.  E por outra parte, os que din que non cren en Deus e logo cren nos horóscopos, nos aparecidos, e en todo o exército de pantasmas.\n5. Os relatos de Pascua subliñan a resistencia dos discípulos a crer.As mulleres que acuden ao sepulcro atemorízanse. Madalena non recoñece o Señor.\n6. Tampouco o recoñecen os discípulosque se dirixen cara a Emaús.\n7. Tomé négase a admitir un resucitado que non amose chagas nas súas mans.Tiña que cumprirse o que estaba nas Escrituras, e todo se cumpriu.\n8. Evidentemente aqueles crentes non eran crédulos.\n9. Por último, inserta os discípulos de forma definitiva na sorte do seu Mestre:É a primeira tarefa dos que creron no Resucitado.\n10. A misión dos crentes inclúe, ademais,a celebración sacramental da reconciliación e do retorno ao amor de Deus.\n11. “ Vós sodes testemuñas disto”.Os seguidores de Xesús terán que vivir de tal forma que o seu comportamento sexa un testemuño da mensaxe e da vida do seu Mestre.\n12. Señor Xesús, cremos que vives resucitado entre nós. A túa resurrección énchenos de paz e revélanos a gozosa misión que nos confiaches. Bendito sexas por sempre. Amén. Aleluia.


Gnome - Wiki Mancomun\nO proxecto GNOME (GNU Network Object Model Environment) xorde en agosto de 1997 como proxecto liderado por Miguel de Icaza para crear un escritorio completamente en software libre para sistemas operativos libres, en especial para GNU/Linux.\nNeses momentos existía un outro proxecto anterior cos mesmos obxectivos, mais con diferentes medios: KDE. Os primeiros desenvolvedores de GNOME criticaban o proxecto por se basear na biblioteca de controis gráficos Qt, dado que ten unha licenza QPL, aínda que libre, non era compatible coa licenza GPL da Free Software Foundation.\nO proxecto GNOME pon moita enfase na simplicidade e usabilidade xa que os obxetos do escritorio só serven para eso, para traballar e ser útiles. Outros obxectivos do proxecto son:\nAmpla organización da comunidade GNOME que permita un ciclo de lanzamentos regulares.\nAsegurar soporte completo de GNOME máis alá da propia comunidade GNOME.\nO escritorio GNOME ten moitas aplicacións que utilizan a sua biblioteca GTK+:\nOffice GNOME Office: suite de programas para traballar na oficina (conxunto de Abiword + Gnumeric + ...).\nGaim: cliente de mensaxería para varias redes de mensajería instantánea: msn, jabber, icq, etc.\nGIMP: programa de debuxo, baseado de GTK.\nAnjuta: entorno integrado de desenvolvemento o IDE para C/C++ e GNOME/Gtk+\nGnome.org, en inglés.\nO coordinador actual é Ignacio Casal Quinteiro. Podes contactar con el no seu enderezo de correo electrónico.\nTraído desde "https://wiki.mancomun.gal/index.php?title=Gnome&oldid=3512"\nA última modificación desta páxina foi o 1 de agosto de 2007 ás 14:00.\nEsta páxina foi visitada 19.480 veces.


Entrevista á nosa candidata de - PSDEG-PSOE SILLEDA\nHome / ESTOXO / 2011 MAIO / Entrevista á nosa candidata de\nEntrevista á nosa candidata de\n«A xente apoianos porque sabe que o fixemos ben»\nAsegura que "a moción ten que estar moi presente cando o cidadán vote"\nPaula Fernández Pena, 40 anos, busca reconquistar a alcaldía de Silleda lograda no 2007 despois de rachar a hexemonía do PP e logo perdida tras a moción.\n-Fai catro anos, nestas datas dicía que lle sorprendara agradablemente a política. Despois de pasar por goberno e oposición, ¿pensa o mesmo?\n-Si. O traballo nos dous anos de goberno foi tan sumamente gratificante pola capacidade de traballar polos demais que calquera cuestión política me compensou con iso. Logo, na oposición, sigue sendo gratificante porque traballas para os veciños, pero puxéronmo moi difícil pola falta de información, o que me impedía facer o meu traballo. Prefiría ser alcaldesa como unha xestora deste concello que como unha política.\n-Manteñen vivo o espíritu da moción, coa que o PP xa marcou distancias...\n-O PP foi instigador da moción de censura e a xente ten que recordar que o que fixeron e tratar de recuperar nas urnas o que lle foi roubado. Iso non poden esquecer que foi algo en contra dos cidadáns, hai que recordar a manifestación con máis de 4.000 personas na rúa. Estas eleccións non só é elexir o alcalde senón recuperar a dignidade política. Entón temos que recordar esa moción, porque aínda que o PP queira vender unha renovación, un candidato novo, os que o acompañan son os mesmos de sempre. Xente que acompaña ao candidato foron con Salgueiro ou con Roucho e endebedaron a este concello. A moción ten que estar moi presente cando o cidadán vote.\n-No seu programa inclúen PXOM, centro de día, débeda... ¿é acabar o empezado ou volver a empezar? ¿Que outros proxectos teñen?\n-É rematar o empezado. O PXOM estaba moi avanzado, sei que se fixeron cambios -algúns moi negativos, nós deixabamos saída a Área 33 para a AP-53-, no centro de día xa había cesión de terreos ó Consorcio. O PXOM é moi importante polo chan industrial, e despois plantexamos bonificacións fiscais por xerar emprego e no rural. Continuaremos coa fundación cultural e recuperaremos proxectos q, como a ruta de Ferveda, o centro empresarial de Área 33 ou obras do Ministerio - como sendas ou o acceso a AP-53 en Lamela- ou ampliar a Casa da Música.\n-¿Teme que a polarización xenerada a raíz da moción os leve a perder voto independente que captaran no 2007?\n-Penso que o resultado será favorable porque se percibe e sinte entre a xente. Pode haber cambios, pero entre os independentes segue habendo moita xente que nos apoia, non xa por ideoloxía política, senón porque saben que o fixemos ben. Son as eleccións dos cidadáns, e non dos partidos políticos. Vótase a quen vai xestionar os concellos.


Cordial de Sabugueiro - Goza dun verán máis cordial | Carabuñas\nGoza dun verán máis cordial\nAchégate ao novo concepto refrescante deste verán: o Cordial de Sabugueiro.\nUn concentrado refrescante, sen azucres, BIO e saudable, ideal para crear o teu propio refresco ou empregándoo como ingrediente sutil e floral na túa cociña.\nInicio · Cordial de Sabugueiro\n1 Que demostra afecto. Unha persoa cordial. Estivo moi cordial cos invitados.\nCONFRÓNTESE amábel, amable. Un cordial saúdo.\nCONFRÓNTESE afábel, afable, afectuoso, efusivo.\n2 Medicina Que fortalece o corazón. Substancias cordiais.\nCordial é aquel que demostra afecto, e nós mostramos afecto pola produción sostible e ecolóxica, e especialmente pola saúde, de aí que a nosa proposta sexa cordial. Así, presentamos un novo produto de produción BIO e versátil.\nO cordial é un concepto diferente que nos permite elaborar, nas nosas casas, unha bebida refrescante e saudable. Unha estupenda alternativa aos refrescos comerciais, xa que non contén azucres refinados, nin aditivos.\nPero é moito máis, é un estupendo ingrediente para aromatizar e adozar iogures, queixos ou xeados, crear almibres especiais ou aliños con un toque persoal. Ideal para cócteles con ou sen alcol.\nO cordial de flores de sabugueiro é unha receita propia, elaborada unicamente con auga, flores frescas de sabugueiro recollidas no seu punto ideal de floración, xarope de agave e limón, todos os ingredientes de produción ecolóxica.\nUn ingrediente versátil e sutil para as nosas cociñas.\nO Cordial de Sabugueiro de Carabuñas preséntase en botellas de 0,5l e 0,25l para que poidas elixir entre diferentes tamaños para probar o seu sabor.\nO cordial de flores de sabugueiro, ademais de ser saudable debido ás virtudes medicinais do arbusto, mantén todo o aroma da flor, isto fai que sexa un ingrediente versátil, sutil e floral na nosa cociña.\nDescobre as nosas receitas con Cordial de Sabugueiro\nO cordial de sabugueiro ten múltiples usos e por iso podemos empregalo en receitas do máis variado. Pon cordial no teu iogurte natural, na túa macedonia ou ensalada de froitas preferidas, emborracha os teus biscoitos ou o que a túa cabeza discorra. Non ten límites!\n5 partes de auga con gas\n1 parte de Cordial de Sabugueiro\nPingas de limón\nPara a decoración: unha rodela de limón\nBotamos catro pedras de xeo nun vaso.\nDe seguido, vertemos a auga e despois o cordial e as pingas.\nListo para refrescarte!\nA túa infusión predilecta\n20/30 gr de Cordial de Sabugueiro. Máis ou menos segundo o teu nivel de larpeireza\nFas a túa infusión coma sempre e substitúes o azucre polo cordial.\nO resto, coma sempre.\nNo verán, cun par de xeos, éxito seguro.\nDry Cordial Vermut\n5 partes xenebra ao gusto\n2 partes do noso vermú branco favorito\n2 partes de Cordial de Sabugueiro\nMoi sinxelo, cockteleira a tope de xeo, vertemos dentro tódolos líquidos, pechamos e axitamos enerxicamente.\nServimos nun recipiente, vale case calquera cousa.\nDecorar e gozar!\nPeras en almibre de cordial con sorbete de viño\nIngredientes 4 uds:\n4 peras non moi grandes\n750 ml de cordial\n750 ml de auga\nFaragullas de bolachas, biscoito…\nSorbete ao noso gusto\nPelar as peras e introducilas enteiras na mestura de zume de limón, auga e cordial.\nPoñemos ao lume e cociñamos a lume manso entre 1 hora e media ou 2 horas dependendo do tamaño da pera.\nDeixamos arrefriar e conservar no almibre, aínda que tamén podemos metelas en tarros e conservar.\nPara o seu consumo só tes que sacala do almibre e presentala ao teu gusto.\nNa foto empregamos unha terra de chocolate e froitos secos e un sorbete de viño tinto.\nArroz con leite e cordial\nIngredientes (4 racións):\n750 ml leite (animal ou vexetal)\n250 ml cordial\n125 gr arroz gran redondo\nNun cazo, botamos o arroz e o sal.\nCubrimos con auga e, cando absorba esta, engadimos leite.\nDe seguido, cocemos 15 minutos máis.\nDespois, engadimos o cordial e cociñamos 10 minutos máis.\nE un consello: mellor faino o día antes.\nIngredientes (3-4 racións):\n150 ml cordial\n20 gr fécula de millo\nPoñemos a quecer o leite nun cazo, namentres mesturamos cordial coas xemas e a fécula de millo.\nBotamos o leite quente sobre a mestura anterior.\nRemexemos a tope, sobre outro cazo ou o mesmo de antes.\nLevamos ao lume ata que ferva e espese.\nSe temos soprete, podemos acaramelar por enriba cun chisco de panela.\nRepartimos en cunquiñas e listo.\nAliño de cordial para a túa ensalada favorita\n100 ml cordial de Sabugueiro\n100 ml de zume de limón ou un vinagre suave\n300 ml de aceite virxe extra\nMete todo nun tarro ou botella, remexe ben e usar, nin máis nin menos.\nO que che sobre podes gardalo para outro día.


Editorial Galaxia | O alfaiate portugués\nProdutos / O alfaiate portugués\nUnha realidade próxima, afincada nas paisaxes, anécdotas e tipos humanos da cultura tradicional. Un universo popular que alenta na memoria e na xeografía dos afectos. Un mundo vizoso, próximo e así e todo distante. Case descoñecido. Lobeira é o espazo narrativo de Xavier Senín, territorio máxico onde se desenvolve a meirande parte destas historias. A do alfaiate que vén das terras tramontanas de Portugal rodeado de misterio e que co mesmo misterio desaparece. A do cobrador da luz que percorre de a cabalo as parroquias e a do sancristán que dá concertos de campás e arroutadas de sineta no momento da consagración. A do organista que toca “Yesterday” na misa do Corpus. Un territorio no que fumega a cunca de chocolate das señoritas da vila. Onde perdura o recendo inesquecible do pan quente no forno e a onde seguen a chegar as cartas dos emigrados. Un mundo que está próximo, moito máis do que parece, e que asemade foxe de nós coma unha presada de auga entre os dedos.\nISBN : 978-84-9865-732-6\nNaceu en Pontecesures (Pontevedra) en 1949. Licenciado en filoloxía francesa, foi catedrático de bacharelato e subdirector xeral do libro. Corrector lingüístico, coordinador de libros de texto, e profesor colaborador do ICE e da Consellería de Educación nos cursos de formación do profesorado de galego. Redactor responsable da edición en galego da revista O Correo de Unesco. Realizou máis de cen traducións, as máis delas de literatura infantil e xuvenil.


Coberturas e Servizos | Seguro Coche ABANCA | ABANCA\nTodo sobre o teu seguro de coche.\nAs túas coberturas e asistencia explicadas para que as entendas, un glosario de termos aseguradores que che interesa coñecer, e moito máis!\nTodo a información nun clic\nQue cubre o teu seguro?\nTodo sobre a túa asistencia\nGlosario cos termos aseguradores máis frecuentes\nApaga e acende as túas coberturas\nCon respostas ás túas preguntas\nAs túas coberturas\nO seguro de coche ABANCA é personalizable, polo que poderás seleccionar o teu nivel de serenidade e as coberturas que queiras gozar e que mellor se adapten a ti respondendo unhas sinxelas preguntas. Consulta os límites deste seguro nas condicións xerais.\nA responsabilidade civil obrigatoria é a cobertura mínima obrigatoria por lei coa que todo vehículo de motor debe contar para poder circular pola vía pública.\nA súa finalidade é protexerte fronte a reclamacións por lesións e danos materiais provocados a terceiros en caso de accidente cando ti sexas o responsable.\nAo contar con esta cobertura asegúraste de que o terceiro danado recibe a súa indemnización e de que lle poderás facer fronte a este gasto sen poñer en perigo a túa estabilidade económica.\nA responsabilidade civil voluntaria é unha ampliación dos límites legais da responsabilidade civil obrigatoria para cubrir os danos que superen a contía máxima imposta por lei para cubrir os gastos de terceiros ante un accidente.\nFarémonos cargo dunha indemnización maior sen que teñas que asumir a diferenza cando che corresponda.\nProtección do condutor\nAxudámoste cunha compensación económica se sofres danos físicos como consecuencia dunha colisión eventual durante a condución na que sexas responsable, aínda que o vehículo non se atope en movemento.\nTamén te protexemos no caso de que como consecuencia dun accidente tiveses unha invalidez e protexemos os teus no caso de que falezas.\nDefensa xurídica e reclamación de danos\nNo caso de que teñas determinados problemas legais protexémoste defendendo os teus intereses en todo momento e cubrindo tamén posibles gastos:\nAsistencia ao detido e fianzas\nReclamación dos danos corporais\nReclamación de danos materiais\nInsolvencia de terceiro responsable\nXestión de infraccións administrativas de tráfico\nReclamación por incumprimento contractual\nAsistencia xurídica telefónica\nDetallámosche as coberturas de asistencia que terás co teu seguro de coche ABANCA:\nAsistencia para as persoas: asistencia médica, gastos de repatriación, gastos de prolongación da estadía no hotel, presenza dun familiar, reembolso dos gastos médicos no estranxeiro, envío de medicamentos e asistencia en caso de falecemento.\nAsistencia aos acompañantes: regreso dos acompañantes en caso de repatriación, envío de chofer de substitución e coberturas para perda ou roubo de equipaxe.\nAsistencia ao vehículo: asistencia mecánica, remolque ou transporte de vehículo, envío de pezas de recambio, envío de duplicado de chaves, transporte do vehículo ata o domicilio, gastos de custodia, rescate do vehículo, substitución de rodas e envío de combustible.\nAsistencia relativa aos pasaxeiros en caso de avaría, accidente ou roubo: regreso dos pasaxeiros, gastos de aloxamento en caso de inmobilización do vehículo…\nOutros servizos de asistencia: asistencia en caso de trámites xudiciais no estranxeiro ou adianto de fondos en desprazamentos no estranxeiro, entre outros.\nVehículo de substitución: darémosche un coche de substitución cando o necesites para que non se complique o teu día a día.\nCristais, incendio e roubo\nEn caso de rotura dos cristais do vehículo que illan os ocupantes do exterior, repararémolos ou substituirémolos cando corresponda.\nFarémonos cargo do custo da reparación ou reposición dos danos materiais totais ou parciais que poida sufrir o vehículo asegurado e os seus accesorios causados por combustión, abrasamento con lapa, explosión ou caída de raios, sempre que esta cobertura sexa contratada.\nEstarás protexido ante os danos producidos no vehículo asegurado en caso de roubo (apropiación indebida con forza) ou furto (subtracción ilegal sen forza).\nEsta cobertura tamén inclúe protección ante os danos que se produzan no teu coche en caso de tentativa de roubo, é dicir, se por exemplo un ladrón intenta forzar a fechadura do teu coche, pero finalmente desiste deixando a fechadura inservible. Esta cobertura farase cargo dos custos de reparación.\nDanos materiais por atropelo de animais cinexéticos e domésticos\nEn ocasións cando realizas un traxecto podes atropelar un animal doméstico ou especies de caza como xabarís, cervos ou aves.\nEstarás cuberto ante os danos propios derivados dunha colisión por atropelo de animais cinexéticos e animais domésticos, sempre e cando haxa un atestado policial que así o confirme ou ben existan evidencias constatables na peritaxe previa á reparación do vehículo.\nNo caso de animais domésticos, cumprirá que non recaia no condutor do vehículo asegurado a responsabilidade do accidente.\nCon esta cobertura estarás protexido ante danos materiais causados ao vehículo asegurado como consecuencia dun accidente.\nE se necesitas máis...\nAs seguintes coberturas son opcionais e complementarias, polo que deberás contratalas de forma expresa. Contámoschas, seguro que che interesa!\nGrazas á asistencia Premium, poderás ampliar as prestacións de asistencia, que inclúe maiores límites e servizos adicionais para protexerte a ti e os que te rodean.\nTerás, a maiores, remolque e rescate do vehículo, o servizo de Manitas Auto, coberturas para o traslado do vehículo á ITV ou para o seu mantemento periódico, taxi por indispoñibilidade do condutor ou asistencia específica ás persoas en caso de sufrir un accidente de tráfico.\nDefensa xurídica Premium\nEsta cobertura amplía as prestacións de defensa xurídica, incluíndo servizos adicionais que te protexen en caso de retirada do carné de conducir podendo acceder a subsidios e cursos de recuperación de puntos ademais de xestionar os recursos por variación incorrecta de puntos.\nEsta cobertura servirache para asumir o importe da reparación ou substitución das pezas mecánicas, hidráulicas, eléctricas ou electrónicas que impidan o bo funcionamento do vehículo como consecuencia dunha avaría debidamente identificada polo cliente e diagnosticada por un servizo oficial ou taller autorizado.\nConsulta as exclusións especiais que se aplican a vehículos eléctricos e híbridos nas condicións xerais do seguro.\nMediante a contratación desta cobertura, en caso de perda total aboarémosche o valor venal incrementado nun 20%.\nValor novo +\nMediante a contratación desta cobertura, en caso de perda total, aboarémosche o 100% do valor de novo durante os cinco primeiros anos.\nProtección condutor +\nMediante a contratación desta ampliación, contarás cun importe superior na cobertura de protección do condutor que inclúe falecemento por accidente ou invalidez permanente.\nÁs veces as aseguradoras falamos unha linguaxe un pouco estraña\nSinistro, valor venal, tomador… Para axudar a que entendas mellor o teu seguro de coche, preparamos para ti un glosario cos termos aseguradores máis habituais.\nConsulta o noso glosario\nON-OFF: ti elixes que e cando\nApaga e acende certas coberturas complementarias desde a túa app de ABANCA, en calquera parte do mundo e para que as teñas dispoñibles só cando realmente as necesites.\nEsta cobertura amplía as prestacións da asistencia contratada, incluíndo maiores límites, ademais de engadir servizos e coberturas adicionais no referente ás equipaxes.\nEn caso de demora das equipaxes, poderémosche reembolsar unha contía económica para lles facer fronte aos pequenos gastos de efectos persoais de primeira necesidade. Se a situación fose de perda, roubo ou ben deterioración por mor dunha compañía de transporte, poderemos facerche un reembolso económico para compensarte.\nEsta cobertura tamén abrangue os desprazamentos do asegurado sen o vehículo asegurado.\nAs túas mascotas\nProtexemos a túa mascota nos desprazamentos que realice co asegurado sempre que a distancia sexa superior a 100 quilómetros do domicilio.\nEntendemos por mascota unicamente cans ou gatos cunha idade superior a tres meses. Ademais, esta cobertura só será aplicable aos desprazamentos cunha duración inferior a tres meses.\nFalecemento da mascota por accidente co vehículo ata 300€.\nGastos veterinarios da mascota maior de tres meses e menor de nove anos por viaxe no vehículo asegurado ata 300€.\nGastos de aloxamento da mascota por hospitalización do asegurado ata 500€.\nGastos de coidado da mascota por repatriación do asegurado: un mes.\nRepatriación ou traslado da mascota do asegurado ata 1000€.\nRegreso anticipado por falecemento da mascota do asegurado.\nO noso seguro tamén está pensado para as novas formas de mobilidade urbana. Se te moves en bicicleta ou en patinete eléctrico de forma habitual, esta cobertura interésache:\nResponsabilidade civil para ti e os teus fillos cando vaiades en bicicleta ou patinete.\nDefensa xurídica: tramitación do sinistro, desconformidade na tramitación do sinistro, elección de avogado e procurador, pagamento dos honorarios etc.\nReclamación de danos materiais causados a un VMP, bicicleta ou patinete de uso particular, sempre que o vehículo non precise dun seguro de responsabilidade civil obrigatorio.\nReclamación por lesións corporais, de novo, sufridos pola condución dun VMP, bicicleta ou patinete de uso particular, sempre que o vehículo non precise dun seguro de responsabilidade civil obrigatorio.\nDefensa penal e fianzas penais\nInvalidez permanente ou falecemento por accidente\nSeleccionamos as respostas máis habituais para as preguntas que podes ter sobre este seguro. Se tes algunha dúbida para a que aquí non atopas resposta, nesta web tes diferentes formas de contacto onde te podemos axudar (teléfono, correo electrónico, redes sociais, buscador de oficinas…). Ponte en contacto con nós da forma que che sexa máis cómoda, estamos ao teu servizo!\nQuen está cuberto con este seguro de coche?\nÁ parte do asegurado, terán a súa mesma consideración o seu cónxuxe, os descendentes en primeiro grao e os ascendentes mentres convivan no mesmo domicilio e ao seu cargo.\nTamén se considerará asegurado a persoa física autorizada que viaxe no vehículo asegurado xunto con algunha das persoas anteriores, sempre que non se supere o número das prazas autorizadas legalmente para o vehículo.\nEn que países estarei cuberto con este seguro?\nO ámbito de protección para todas as coberturas, agás o Seguro Asistencia e o de Defensa Legal e Reclamación de Danos, será:\nEstados sometidos ás regras da Sección Terceira do Regulamento Xeral do Consello de Oficinas Nacionais (Convenio Multilateral de Cobertura): Unión Europea, Suíza (Liechtenstein), Islandia, Noruega, Andorra, Croacia e Serbia\nEstados sometidos ás regras da Sección Segunda do Regulamento Xeral do Consello de Oficinas Nacionais (Convenio Inter-Bureaux), para os cales cumprirá levar o Certificado Internacional de Seguro (Carta Verde) As coberturas Defensa criminal por accidente de circulación, Asistencia ao detido e Fianzas, Reclamación dos danos corporais, Reclamación de danos materiais e Insolvencia aplicaranse para motocicletas e turismos de uso particular, a todo o territorio nacional e resto de Europa. Con todo, as coberturas de Defensa xurídica e reclamación de danos só serán de aplicación no territorio español. As coberturas de Asistencia serán de aplicación só no caso de desprazamentos de duración inferior a tres meses.\nSe teño un sinistro, cal é o prazo para notificalo?\nO contratante do seguro, o asegurado ou o beneficiario deberanlle comunicar a ABANCA Seguros Generales a ocorrencia dun sinistro dentro do prazo máximo de sete días despois de coñecelo.\nABANCA Seguros Generales considerará que existe un sinistro por cada dano ou grupo de danos identificados como de accidentes ou sinistros diferentes, consonte as operacións de comprobación e verificación periciais.\nCal é a vixencia do seguro?\nDe forma xeral, o contrato é de duración anual e quedará tacitamente prorrogado por un ano máis e así no sucesivo, agás que algunha das partes solicitase a súa rescisión. Ambas as dúas partes poden opoñerse á prórroga do contrato mediante unha notificación escrita á outra parte, efectuada cunha antelación de dous meses para ABANCA Seguros Generales, e dun mes para o contratante.\nA perda total do vehículo asegurado como consecuencia de danos, incendio ou roubo, supón a extinción do risco contratado, de maneira que as cotas non consumidas quedarán en poder de ABANCA Seguros Generales, que poderá deducir o importe correspondente ao importe pendente da indemnización por perda total.\nComo funciona a opción ON-OFF do seguro?\nPoderás desactivar e activar a protección de determinadas coberturas do Seguro de Coche ABANCA durante o período de vixencia do contrato, a través da app de banca móbil de ABANCA ou acudindo a calquera oficina de ABANCA.\nEntenderase que o estado da cobertura é activo cando o contratante active o modo ON. Do mesmo xeito, o contratante poderá desactivar as coberturas baixo demanda do seu seguro pasando do modo ON ao modo OFF.\nNo caso de que se desactiven as coberturas do seguro, suspenderanse as coberturas garantidas no contrato ás 00:00 horas (GMT/UTC +1 HORA MADRID) do último día do mes en que se solicite a desactivación, de maneira que non se cubrirán os sinistros acontecidos desde ese momento.\nMediador: ABANCA MEDIACIÓN, OPERADOR DE BANCA-SEGUROS VINCULADO S.L., operador de banca-seguros vinculado, con domicilio social en Avenida da Mariña 1, 4ª planta da Coruña, e provisto de CIF B-70049630, inscrita no Rexistro Mercantil da Coruña, ao Tomo 3092, folio 73, folla C-38698 e no Rexistro Administrativo Especial de Mediadores de Seguros da Dirección Xeral de Seguros e Fondos de Pensións co nº OV-0044. Con seguro de responsabilidad civil profesional e capacidade financeira necesaria esixidos pola normativa de distribución de seguros vixente. Consulta as aseguradoras coas que o mediador ten celebrado un contrato de axencia.\nAseguradora: ABANCA GENERALES DE SEGUROS Y REASEGUROS, S.A., con CIF A-14715270, inscrita no Rexistro Mercantil da Coruña, Hoja C-47133, Tomo 3407 e Folio 9, con domicilio social en Avda. Linares Rivas, 30 - 3, A Coruña, 15005, A Coruña, con número de inscrición no Rexistro administrativo de entidades aseguradoras e reaseguradoras da DGSFP C0808.\nE se queres máis información...\nPodes consultar as condicións xerais deste seguro, que inclúe o detalle completo das coberturas, indemnizacións, e moito máis.


Novo curso de condución segura na Pastoriza - GALICIAXA\nNovo curso de condución segura na Pastoriza\nPor Redacción XA26 Novembro, 2019Sin comentarios\nO circuíto da Pastoriza acolle o 30 de novembro un novo curso de formación de particulares seguido de outro o domingo 1 de decembro. A principal característica deste curso é a personalización absoluta, dado que é o monitor, que sempre acompaña ao alumno, quen se vai adaptando ao nivel de cada un deles. Así mesmo pode realizarse as veces que se desexe porque a formación é continua e sempre se van introducindo novos conceptos e perfeccionando os anteriormente adquiridos.\nO curso terá unha duración dunha xornada e dará comezo ás 9.00 horas ata as 18.00 con sesión teórica a primeira hora e dúas sesións de prácticas ás 10.45 e 15.30.\nO participantes recibirán formación sobre posición de condución, manexo do volante en diferentes situacións, trazados e traxectorias, utilización correcta do freo e acelerador, sistema ABS, dinámica de pesos no vehículo e comportamento do vehículo (Sub e sobreviraxes).\nOs que desexen inscribirse poden facelo a través do teléfono 650 367 521 ou no correo info@ptcescuela.com.\nA PastorizacircuítoCondución seguracurso


Clave na economía de Viveiro\nMaría Loureiro ALCALDESA DE VIVEIRO\nO porto de Celeiro, nunha imaxe de arquivo CARLOS FERNANDEZ SOUSA\n20 nov 2020 . Actualizado a las 11:18 h.\nO sector pesqueiro é un eixe, esencial, estratéxico e fundamental. O noso porto de Celeiro é un dos piares máis significativos e importantes na economía de Viveiro. Referente de Galicia e do Cantábrico por descargas, facturación e polos empregos directos e inducidos que xera, tamén é clave para A Mariña, Lugo e Galicia. Nestes tempos convulsos que nos toca vivir pola pandemia, reforzou o seu valor engadido xogando un papel indispensable como provedor de alimentos.\nSéculos de historia acreditan á pesca de Celeiro. O seu presente e o futuro que ten por diante determinárono a Confraría de Pescadores Santiago Apóstolo e a empresa Puerto de Celeiro. Coordinándose, coa sociedade de armadores ao timón, puxeron os piares da nova lonxa e das novas instalacións. Consolidaron a competitividade de Celeiro cun conxunto de empresas que traballan para mellorar en todos os eidos. Xeran arredor unha morea de empregos directos e indirectos, pois por cada embarcado no mar asócianse entre catro e seis postos en terra.\nTodo ese entramado de empresas e o esforzo de tripulantes, armadores, persoal da lonxa, distribuidores, transportistas e peixeiros asentan a Celeiro no mercado global da pesca. Desde Viveiro saen prestixiosos produtos do mar frescos cara o resto da provincia, de Galicia e de importantes mercados nacionais, como Mercamadrid.\nDe sobra coñecido, non está demais lembrar que o produto estrela na lonxa viveirense de Celeiro é a merluza do pincho. Un peixe fresco acreditado por distincións a nivel galego, nacional e internacional. Por exemplo, Galicia Calidade, Premio Alimentos de España ou a certificación Friend of the Sea. Mais son os consumidores e os restauradores os mellores embaixadores dun produto de referencia nos mercados e nas mesas.\nAsí e todo, acadar eses resultados ten aínda máis mérito polas problemáticas da pesca. Agora, descartes, cotas do 2021, o brexit... Segue pendente a falta de relevo xeracional, tanto de mandos como de mariñeiros... Pinceladas das inquedanzas dun sector estratéxico no que as Administracións deben defender os intereses colectivos.\nEn clave local, tal e como levamos no noso programa de goberno en resposta ás demandas do sector, Viveiro precisa xa dunha escola para impartir cursos básicos e avanzados, así como dun ciclo medio de formación profesional de ponte e máquinas. Evitarían longos desprazamentos aos profesionais e facilitarían incorporarse á pesca aos que queiran, o relevo xeneracional.\nNo Concello de Viveiro seguiremos colaborando e apoiando á pesca e a Puerto de Celeiro. Por exemplo, nas xornadas técnicas, que este ano non se poden celebrar polo covid-19 e cumprirían 25 anos sendo referente nacional e internacional. Ademais, cooperamos na promoción da merluza de Celeiro en feiras como Expoxantar Ourense, Semana Verde de Galicia en Silleda ou Fitur en Madrid, e tamén contribuimos á Festa da Merluza de Celeiro, de Interese Turístico Galego.\nMaría Loureiro é a alcaldesa de Viveiro.\nArchivado en: Celeiro Puerto de Celeiro Viveiro A Mariña Galicia Calidade


Como e onde conseguir Gigant en Vila Real Gel a un prezo atractivo\nGigant en Vila Real\nInstrucións: ¿Como mercar Gigant en Vila Real Gel?\nGigant Gel: ampliación rápida e efectiva do pene. Grazas a ingredientes naturais, o pene crece sen efectos secundarios. Podes facer xel en Vila Real (Portugal) a un prezo accesible e barato. Para pedir mercancías a prezo de saldo ou para responder ás súas preguntas sobre o pago e a entrega, inclúa o seu nome e número de teléfono no formulario de solicitude do sitio web oficial. Nun futuro próximo, o xestor porase en contacto contigo e asesorarache sobre calquera dúbida. Non perda o tempo buscando, só compre Gigant para ampliar o seu pene a un prezo barato de 39 €. Despois de recibir o paquete, tes que pagar ao correo ou por correo, sen risco.\nComo mercar en Vila Real Gigant\nOrder Gigant en Vila Real Gel\nPodes solicitar Gigant Gel en Portugal desde o sitio web oficial. Encha o formulario para facer un pedido. Non é en absoluto necesario pagar a mercadoría de inmediato; é posible en Post en Vila Real unha vez recibido o envío. Portugal está dispoñible para a entrega de mercadorías por correo. O custo final do envío do paquete por correo pode variar dependendo da distancia da cidade. É posible unha ampliación efectiva do pene sen cirurxía. Compra Gigant hoxe!\nAcepta o pedido e só o paga despois de recibilo nunha oficina de correos. Vila Real pódese entregar.\nA publicidade é limitada. Apresúrate a obter un -50% de desconto. - Xa está dispoñible un xel eficaz para a ampliación do pene a prezo de saldo. Podes conseguilo en Vila Real por só 39 €. Pago só despois de recibir o paquete no seu enderezo no seu lugar de residencia.\nGigant en Braganca Gigant en Viseu\nEscolla a forma máis sinxela de aumentar o pene con exercicios e dispositivos\nImos falar sobre a forma máis sinxela de agrandar un pene na casa. Para acadar o obxectivo, cómpre realizar regularmente exercicios especiais destinados a alongar o pene. O resultado será visible nuns meses.\nComo aumentar o teu pene na casa ti mesmo\nÉ posible aumentar o membro da casa? Como aumentar o pene na casa usando métodos populares, masaxes, exercicios e outros métodos.\nA ampliación do pene, ou ampliación masculina, é calquera técnica que pretenda agrandar o pene dunha persoa. Descubra como ampliar o seu pene.\nPedir Gigant en Vila Real 50% cada un


Concurso Cartel 2017 LXIX SINJLADURA – Festa da Dorna 2022 - LXXIV Sinjladura Festa da Dorna 2022 – LXXIV Sinjladura\nConcurso Cartel 2017 LXIX SINJLADURA\nHome  Concursos  Concurso Cartel 2017 LXIX SINJLADURA\nBASES DO CONCURSO: Cartel – Sinjladura LXIX\nDATA LÍMITE PRESENTASIÓN O 12 de MARSO\nPoderá partisipar calquera que teña sancre no corpo, imajinasión e janas de colaborar ca Festa da Dorna.\nSerá premisa moi importante non equivocarse na Festa que se pretende anunsiar, indicando oblijatoriamente a sejinte informasión.\n– Festa da Dorna, LXIX Sinjladura. Ano 2017.\n– Anunsiar o inisio o vindeiro 19 de xullo e remate o día 24 de xullo.\n– Indicar o día 11 de ajosto como data de selebrasion do Baile de Jala.\n– indicar a denominasión “Festa de interese turístico de Galicia dende o 2005”\n– Lusir trebol dorneiro e faser referensia á dorna tradisional.\nA técnica será libre, ca oblijasión de poder reprodusilo en formato dixital e poder utilisar unha impresora para a sua distribusión e difusión.\nOs deseños aspirantes a carteis deberán ser presentados en formato dixital remetindoos ao correo electrónico da Festa da Dorna afestadadorna@gmail.com ou por mensaxe privada polo feisbú. Deben estar en formatos JPG ou arquivo PDF nun tamaño proporsional de 50 por 70, en posición vertical ou horisontal, e cunha resolusión mínima de 300 ppp.\nO plazo de presentación dos deseños aspirantes a cartel da LXIX Sinjladura rematará o dominco 12 de marzo do 2016 ás 23:59.\nOs deseños presentados serán expostos na páxina feisbú da Festa da Dorna a partir do día 13 de marzo, e ata o medio día do día que se selebre a Asamblea de Peñas, na que a man alzada serán elixidos os que máis votos acaden. Reservándose a directiva da R. e I. Cofradía da Dorna o dereito de levar a votación os deseños que considere máis adecuados.\nPartirá con un voto de ventaxa o deseño que máis «me justas» consijan no tempo exposto na rede social.\nO deseñador do cartel ajrasiado será premiado cunha sudadera e do cartel enmarcado da LXIX Sinjladura.\nA directiva da R.e I. Cofradía da Dorna poderá deixar o concurso nulo se non se presentan carteis que non promocionen adecuadamente a Festa da Dorna e reservase o dereito de poder modificar o deseño elexido, sen que estas modificasións cambien en jran medida o deseño orixinal. A participación no concurso significa a aseptasión desta normativa.\nFeb 19, 2022 320 0\nFeb 19, 2022 153 0


O mexillón galego comeza os trámites para facerse cun selo que recoñeza a súa sostibilidade - Canal Rías Baixas\nO mexillón galego comeza os trámites para facerse cun selo que recoñeza a súa sostibilidade\nVILAGARCÍA> O mexillón de Galicia pelexa dende hoxe por facerse cun distintivo que recoñeza a súa sostibilidade a nivel internacional. O Consello Regulador deste produto vaise someter á avaliación dun organismo independente co obxectivo de ser dintinguido co seu “selo azul”, un recoñecemento que pon en valor a pesca sostible.\nO mexillón galego comeza os trámites para facerse co selo MSC, un distintivo internacional que recoñece a sostibilidade do produto a nivel internacional. Para obtelo, unha certificadora independente encargarase de avaliar o sistema de produción da Denominacion de Orixe. Se superan o exame, o produto pasarána formar parte dese club de produtos mariños que poden presumir de contribuír a un mellor futuro para os nosos océanos.\nHoxe, en Vilagarcía, deron conta dos detalles que se someterán a exame para facerse con este distintivo. Vaise analiza-lo estado do stock, os impactos ambientais e o xeito de cultivo dos bivalvos. Tamén se van avalia-las bateas de tódalas rías galegas e a colocación da semente nas zonas de cría.\nFacerse con este selo pode traducirse para o sector nun aumento da competitividade.\nMáis de 40.000 produtos mariños comercializados en 108 países levan o selo MSC. Se todo vai ben, en breve o mexillón galego pasará a formar parte desta lista.\nArtigo anteriorRibadumia visibilizará o seu rexeitamento á violencia machista cun lazo humano\nSeguinte artigoA Pobra acollerá este sábado o Campionato Galego de Marcha en Pista\nConclúe o congreso de turismo industrial de Ferrol\nA Compostela recupera a súa bandeira azul e Sanxenxo acada as...\nOrgullosos de vivir nas Rías Baixas


Palabras para o Alén | Galicia Digital\nO costume de adornar as tumbas e os monumentos fúnebres ten a súa orixe no Antigo Exipto. De aí pasou a Grecia e Roma, onde as inscricións que se facían nas lápidas mortuorias cobraron relevo como un subtipo especial de elexía ou poema de lamento ao que se chamou epitafio.\nComo non podía ser doutra maneira, moitos dos grandes escritores da Historia quixeron ser creativos ata no último alento, polo que deixaron ideados enxeñosos ou sentidos epitafios que hoxe adornan os seus sepulcros.\nT. S. Eliot escribiu que, á fin, todo poema é un epitafio, talvez iso explique o lirismo e delicadeza das verbas que adornan a campa de Vicente Huidobro, enterrado no cemiterio de Cartaxena de Chile cunha lápida que reza: Abride esta tumba, ao fondo vese o mar; a do inglés John Keats, que descansa no camposanto protestante de Roma acompañado dun epitafio no que se le: Aquí xace alguén o nome do cal foi escrito sobre da auga; ou a da gran Sylvia Plath, soterrada en Heptonstall (West Yorkshire) cunha lenda que nos lembra que Mesmo no medio das máis témeras chamas pode prender o loto dourado.\nOutros autores, pola contra, preferiron deixar constancia do seu ánimo meditativo ou moralizante nas derradeiras palabras e acompañáronse de epitafios reflexivos, enigmáticos ou lapidarios, nunca mellor dito. É o caso de Séneca, o filósofo ao que Nerón ordenou suicidarse, quen sentenciou como epitafio a seguinte sentenza: É máis digno que os homes aprendan a morrer que a matar. Tamén do rebelde Charles Bukowski, que preferiu un oracular: Non o intentedes; ou da exquisita Emily Dickinson, que apenas se deixou caer: Chaman por min.\nAgora ben, os máis célebres epitafios modernos son aqueles nos que os escritores ironizaron sobre a súa condición mortal ou simplemente quixeron deixar para a posteridade constancia do seu ludismo. Moitos serían os exemplos que poderían aducirse, pero entre os máis ocorrentes seguramente están os de Molière (Aquí xace Molière, o rei dos actores. Nestes momentos fai de morto e abofé que o fai ben); Enrique Jardiel Poncela (Se queredes os mellores eloxios, morrede); Miguel Mihura (Xa dicía eu que ese médico non valía moito); o Marqués de Sade (Se non vivín máis foi porque non me deu tempo); Pietro de Aretino (Falou mal de todos, agás de Deus, do que se escusaba dicindo «non o coñezo»); Dorothy Parker (Perdoade o po); Francis Scott Fitzgerald (Andei borracho moito anos, despois morrín); ou Giacomo Leopardi (Deixádeme en paz).\nÉ sabido que os galegos temos un ben singular xeito de tratar todo o relativo á morte e o ultramundo. Esa xenuína percepción é a que explica que un poida ler na entrada do cemiterio de Trobo (Begonte) unha inscrición que reza: Aquí están os nosos ósos, agardando polos vosos.\nConsecuentemente, entre os escritores desta terra non faltan tampouco exemplos de epitafios de interese. Son abondo coñecidos os de dous autores mindonienses: Manuel Leiras Pulpeiro e Álvaro Cunqueiro. Na campa do primeiro insculpiuse: Amou a Verdade e practicou o Ben. Non podía acaerlle mellor ningunha outra sentenza a quen foi en vida masón, republicano, anticlerical e esperantista. Da súa parte, na tumba do autor do Merlín e familia ―quen o próximo 28 de febreiro estará de cabodano― figuran estas palabras: Eiquí xaz alguén que coa súa obra fixo que Galicia durase mil primaveras máis. Abofé que o seu legado ha perdurar ese tempo e outro tanto.\nNon quero rematar sen amentar outros tres exemplos ben notorios. O primeiro deles é o de Celso Emilio Ferreiro, que repousa no camposanto de Celanova con estes versos seus derriba do lastra: Mais o lume que alampea/ xamais o veredes morto. Toda unha declaración de esperanza. Unha enerxía que virou furia de vida no poema que Lois Pereiro titulou, precisamente, Poderíano escoller como epitafio e que di: Cuspídeme enriba cando pasedes/ por diante do lugar no que eu repouse/ enviándome unha húmida mensaxe/ de vida e de furia necesaria. Os dous últimos versos son os que hoxe acompañan a súa pedra en Santa Cristina do Viso (O Incio). Finalmente, se houber que coroar un escritor galego como o príncipe do epitafio satírico para si, penso que se tería en Xosé Ramón Fernández Oxea Ben-Cho-Shey un candidato forte. O texto que figura na súa tumba no camposanto de San Francisco dío todo: Gran Cruz de Montealegre, colector de Barallete, Preboste do Tangaraño. Ten o gusto de lles ofrecer aos seus amigos o seu novo domicilio no cumio do cimiterio de Ourense, onde os agardará ata que o boten de alí os ediles de turno. A súa dona e a súa filla préganlle encomenden a Deus a súa ánima. Nota: Quedan suprimidas tódalas homenaxes postmortem porque as cousas ou se fan ao seu tempo ou non se fan.


Barbanza, por Certo: 08/12/12\nPorto do Son: este domingo, 9 de decembro, parada de "Emily on the road", de Ramón Blanco\nPresentación do poemario deste autor de Outes na casa da cultura ás 20:00 horas\nAcompáñano Asunción Torres, concelleira de Cultura; o poeta e editor Manuel L. Rodrigues e Manolo do Río, do colectivo literario Sacou\nRamón Blanco, recitando\nPorto do Son, 8 de decembro de 2012. A editorial Acha Escrava presentará en Porto do Son o novo libro de poesía de Ramón Blanco (Outes, 1979), que leva por título Emily on the road (Unha viaxe ás terras do oeste). Será na Casa da Cultura, mañá, domingo 9 de decembro, ás 20:00 horas. O autor estará acompañado por Asunción Torres Parada, concelleira de culutra; Manuel L. Rodrigues, en representación da editora; e Manolo do Río, do colectivo literario Sacou, onde Ramón Blanco se iniciara como escritor.\nO acto rematará cun recital poético-musical no que o autor lerá algúns fragmentos do libro, que ambientará coa súa música o saxofonista Pablo Sax. Esta é a décima dunha serie de presentacións por diversas vilas e cidades, no que a propia editora denominou "Xira Emily on the road".\netiquetas Porto do Son, presentación libro, Ramón Blanco


MARZO 2020 – ANUNCIO OFERTA EMPREGO PUBLICO “O TEU PRIMEIRO EMPREGO” – Portal de Transparencia Cambados\nMediante Resolución da Alcaldía do 03 de marzo de 2020 aprobáronse as Bases para a contratación dun traballador/a para o posto de Mestre, especialidade en Educación Primaria / Grao en Educación Primaria) en réxime laboral temporal, a tempo completo, e na modalidade de contrato de traballo en prácticas de conformidade co establecido no artigo 11 do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores.\nEn cumprimento das Bases Reguladoras do proceso selectivo establécese un prazo de TRES DIAS NATURAIS para aportar a solicitude de participación e a documentación xustificativa dos méritos alegados, que se contarán desde o día seguinte á publicación deste anuncio no taboleiro de edictos do Concello (ata o 06.03.2020).\nEntre os requisitos de admisión está o de ser demandante de emprego desempregado ou co cartón de mellora de emprego, inscrito no Servizo Público de Emprego e cumprir cos requisitos esixidos para a formalización dun contrato en prácticas de acordo coas Bases aprobadas pola Excma. Deputación Provincial de Pontevedra e atoparse nas listas remitidas pola Oficina de Emprego, unha vez que o Concello de Cambados lle trasladou a correspondente oferta de acordo co artigo 14 das Bases do Programa de Fomento da Empregabilidade na Provincia de Pontevedra “O teu primeiro emprego”.\nAs bases atópanse a disposición dos interesados/as na Secretaría do Concello e no Taboleiro de Edictos do Concello ubicado na sede electrónica da entidade.\nBases de convocatoria_Bases seleccion posto de Mestre na modalidade de contrato de traballo en prácticas


Parque Nacional dos Lagos de Plitvice - Wikipedia, a enciclopedia libre\nO parque nacional dos Lagos de Plitvice é o máis famoso dos parques nacionais croatas.\n44°52′50″N 15°36′58″L / 44.88056, -15.61611\n2.1 Lagos superiores\n2.2 Lagos inferiores\nEstá situado na rexión de Lika, a 44.85° N 15.62° cerca da fronteira con Bosnia Herzegovina unha paraxe onde se alternan lagos, cascadas e mananciais. Esta rexión foi declarada Parque Nacional no ano 1949, e catalogada no Patrimonio da Humanidade UNESCO no 1970, cunha ampliación no 2000.\nO Parque ten unha superficie próxima ás 30.000 hectáreas, 22.000 delas cubertas de bosques. A zona aberta ao público atópase no centro do parque, son 8 km² de val poboado de bosques, onde a hidrografía conformou unha paisaxe formada por 16 lagos de diferentes alturas comunicados entre eles por cascadas e cataratas. A vexetación está composta por faias nun 90%.\nA visita realízase a pé a través de sendeiros e pontes de madeira, os lagos máis grandes son percorridos por barcas. É tamén moi usual entre os turistas a celebración de vodas no pé das cataratas.\nAs augas, atravesando as rochas dolomíticas, disolven a rocha calcaria que é depositada formando barreiras que separan os diferentes lagos, construíndo covas e cavernas, e formando saltos de auga.\nOs lagos son alimentados polo río Negro (Crna Rijeka) e o río Branco (Bijela rijeka), e subdivídense en lagos superiores e lagos inferiores.\nUn dos lagos pequenos do parque\nOs principais lagos superiores son:\nKozjak (81,5 ha)\nProšćansko (68 ha)\nGalovac (12,5 ha)\nradinsko (8,1 ha)\nMali Jovinovac - Malo Jezero (2 hа)\nVeliki Burget (0,6 hа)\nOs principais lagos inferiores son:\nGavanovac (0,7 hа)\nO parque nacional é moi boscoso, principalmente cuberto por faias, abetos e piñeiros. A vexetación mestura a habitual das montañas dos Alpes con aquela máis propia do clima mediterráneo. A área conta cunha enorme variedade de especies animais. A máis salientábel é o oso pardo, o lobo, o lince boreal ou a pita do monte. Téñense citado ata 126 especies de aves, das cales 70 crían no parque.\nWikimedia Commons ten máis contidos multimedia na categoría: Parque Nacional dos Lagos de Plitvice\nTraído desde "https://gl.wikipedia.org/w/index.php?title=Parque_Nacional_dos_Lagos_de_Plitvice&oldid=4995977"\nÚltima edición o 22 de novembro de 2018 ás 21:16\nA última edición desta páxina foi o 22 de novembro de 2018 ás 21:16.


Mostrámosche algúns dos mellores consellos para que poidas gozar do Camiño sen ningunha preocupación\nConsellos sanitarios para o Camiño de Santiago\nA túa documentación sanitaria sempre contigo\nCamiña cun ritmo constante\nBebe auga sempre que poidas\nProtéxete do sol\nLeva un kit de primeiros auxilios\nConsente aos teus pés\nEstás a pensar facer o Camiño de Santiago? Pois hai algunhas cousas que debes ter en conta. Existen algúns consellos sanitarios que todo peregrino debe apuntar antes de empezar a súa aventura, para así sacarlle o máximo partido a este roteiro de peregrinación. Dá igual si vas facer o Camiño en 10 días ou lle vas a dedicar un mes, estes consellos axudaranche a que o camiño ata a Catedral de Santiago sexa o máis apracible posible e poidas gozar ao máximo da experiencia.\nSen importar o tempo que lle imos a dedicar ao Camiño de Santiago, é imprescindible levar a nosa documentación sanitaria. Desta maneira estaremos máis protexidos e cubertos ante calquera situación e sobre todo poderemos dar información básica aos especialistas para que nos poidan tratar correctamente.\nNinguén é consciente do esforzo que supón o Camiño de Santiago ata que o realiza. Este roteiro de peregrinación require un gran esforzo a nivel físico polo que é necesario preparar o corpo para iso. Camiñar de maneira constante durante as semanas previas a facer o Camiño é un punto a favor para realizalo e gozalo ao máximo.\nA constancia pode custar nalgúns tramos, con todo é moi importante para completar a etapa sen problemas. Cada tramo cara á Catedral de Santiago ten desniveis que poden facer que alixeiramos o paso, con todo manter o ritmo é o que nos axudará a non alterar os niveis do noso organismo e continuar sen problemas.\nLevar unha botella de auga é imprescindible para todo peregrino. Durante o camiño estamos a realizar un gran esforzo físico polo que hai que manterse ben hidratado en todo momento. Iso non quere dicir que teñamos que beber en grandes cantidades, senón que debemos ir bebendo aos poucos ao longo de todo o día para poder completar o roteiro sen problemas.\nEspecialmente si vas realizar o Camiño de Santiago no verán, debes coidarche do sol. Protexe a túa pel con crema solar as veces que faga falta e utiliza un chapeu ou unha gorra en cada etapa. A calor e os raios do sol poden ser un factor para os peregrinos polo que é moi importante telo en conta e protexernos del.\nNa túa mochila sempre debes levar un pequeno kit de primeiros auxilios. Nalgúns tramos de cada etapa atopámonos en zonas pouco poboadas polo que debemos estar ben provistos de cousas básicas. Tiritas, gasas e un esparadrapo son básicos do botiquín do peregrino, aínda que podemos incluír máis cousas como toallitas desinfectantes e unha bolsa de frío.\nAínda que o Camiño de Santiago supón un gran esforzo para todo o corpo, son os pés os que levan a peor parte. Elixir un bo calzado é imprescindible para realizar o camiño o máis cómodo posible, con todo isto hai que complementalo cun cambio frecuente de calcetíns. Tamén hai que limpar ben os pés ademais de masajearlos en cada fin de etapa, e facer as curas necesarias para afrontar a seguinte etapa.